Tag: Parker | ebasket.gr\nΚεντρική Tag Archives: Parker\n“Παίζουν όλοι τώρα…”\nΑν ρωτούσες κάποιον από τους παίκτες των Σπερς για το ροτέισον των τελευταίων αγώνων και τις επιλογές του κόουτς Πόποβιτς θα απαντούσε πως στα τελευταία ματς θα γίνει διαχείριση και θα προφυλαχθούν οι βασικοί της ομάδας. Τα πράγματα όμως έχουν αλλάξει. Οι Ουόριορς δεν βρίσκονται στην καλύτερη δυνατή κατάσταση, τα “σπιρούνια” θα επιχειρήσουν να χτυπήσουν τις δύο αναμετρήσεις με τους …\nΚαλάθης, “Κούνμπο” και θέαμα (vid)\nH FIBA παρουσίασε το Top-10 των alley-oops που έλαβαν χώρα στα παρκέ το καλοκαίρι που μας πέρασε. Οι Νικ Καλάθης και Γιάννης Αντετοκούνμπο βρίσκονται στο Νο.7, με την κορυφή να “καπαρώνεται” από τους Τόνι Πάρκερ και Ρούντι Γκομπέρ της Γαλλίας.\nΔεν γινόταν να λείψει ο Ντιό\nΟι Γάλλοι αστέρες θέτουν, ο ένας μετά τον άλλο, εαυτούς στις υπηρεσίες των “τρικολόρ” για το επερχόμενο Ευρωμπάσκετ. Ο Τόνι Πάρκερ, ο Νικολά Μπατούμ καθώς και ο Ρούντι Γκομπέρ είχαν δηλώσει δημόσια πως θα ενισχύσουν τις προσπάθειες του αντιπροσωπευτικού συγκροτήματος της χώρας τους και δεν θα μπορούσε να λείψει ακόμα ένας πιστός “στρατιώτης”. Ο Μπορίς Ντιό θα είναι “παρών” τον Σεπτέμβρη …\nΣπερς με… χιτώνες (vid)\nΤο… αρχαιοελληνικό “αίσθημα” κατέκλυσε τον Τόνι Πάρκερ, τον Μάνου Τζινόμπιλι, τον Καουάι Λέοναρντ και τον Πάτι Μιλς. Ο λόγος; Οι ανάγκες για το ξεκαρδιστικό διαφημιστικό σποτ ενός ελληνικού γιαουρτού. Οι τρεις προαναφερθέντες απολαμβάνουν το γιαούρτι φορώντας χιτώνες και εκείνη τη στιγμή μπαίνει ο Τιμ Ντάνκαν…. Η συνέχεια στο βίντεο που ακολουθεί:\n“Ανοίγει τα φτερά του” ο Jabari (vid)\nΗ αγωνία έλαβε τέλος για τους φίλους του Duke. Δυστυχώς όμως γι αυτούς με αρνητικό τρόπο! Ο Jabari Parker ανακοίνωσε την απόφασή του να δηλώσει συμμετοχή στο ντραφτ του ΝΒΑ αφήνοντας μια για πάντα πίσω του το NCAA και μαζί τις ελπίδες των φίλων των “Blue Devils” να τον δουν στα μπλε για ακόμη μια χρονιά. Το τελευταίο διάστημα είχε …\nΦανταστείτε μία ομάδα στην οποία θα αγωνιζόταν όλη η αφρόκρεμα του NCAA. Οι καλύτεροι παίκτες του κολεγιακού πρωταθλήματος θα ένωναν τις δυνάμεις τους με στόχο να κατακτήσουν τον τίτλο. Πρόδηλο είναι πως αν η Wooden Award All – American Team παρουσιαζόταν ποτέ στο παρκέ, θα έσπερνε τον τρόμο. Όπως συμβαίνει κάθε χρόνο, έτσι και φέτος, το NCAA ανακοίνωσε την καλύτερη …\nΑυτό που περιμένουν όλοι εδώ και αρκετό καιρό αναμένεται να ανακοινώσουν τις προσεχείς ημέρες οι Jabari Parker και Andrew Wiggins. Ήτοι ότι θα δηλώσουν συμμετοχή στο φετινό ντραφτ του ΝΒΑ σκοπεύοντας να κάνουν άμεσα το άλμα για τον “μαγικό κόσμο”. Οι ηγέτες του Duke και του Kansas μπορεί να μην κατάφεραν να οδηγήσουν τις ομάδες τους στο Final Four του …\nΤο σκέφτεται ο Parker\nΜπορεί ο κόσμος να το έχει τούμπανο, αλλά ο Jabari Parker δεν βιάζεται να αγωνιστεί στο ΝΒΑ. Τι κι αν πολλοί τον θεωρούν φαβορί για το Νο1 του προσεχούς ντραφτ; Ο ηγέτης του Duke άφησε ανοιχτό το ενδεχόμενο να παραμείνει στο NCAA με σκοπό να δουλέψει περισσότερο πάνω στις αδυναμίες του και να βελτιωθεί ως παίκτης. “Νιώθω πως υπάρχουν πράγματα …


Συχνές ερωτήσεις - Shake That Weight Europe\nΘα βρείτε απαντήσεις παρακάτω στις πιο συχνές ερωτήσεις. Περιηγηθείτε σε αυτά και εάν έχετε άλλες ερωτήσεις επικοινωνήστε μαζί μας εδώ .\nΟι παραγγελίες που υποβάλλονται πριν τις 10 μ.μ. CET προς Ολλανδία και Βέλγιο θα πρέπει να φτάνουν την επόμενη εργάσιμη ημέρα. Μπορούμε να παραδώσουμε στις περισσότερες ευρωπαϊκές χώρες εντός 2-6 εργάσιμων ημερών. Για πλήρεις λεπτομέρειες δείτε τη σελίδα παράδοσης\nΟι αλλαγές δεν είναι εγγυημένες. Εάν στείλετε email στις υπηρεσίες πελατών, θα προσπαθήσουν να κάνουν τροποποιήσεις εάν η παραγγελία δεν έχει ήδη συσκευαστεί ή αποσταλεί.\nΜπορώ να επιστρέψω / να λάβω επιστροφή χρημάτων σε προϊόντα;\nΝαι, μπορείτε εντός 14 ημερών. Συμπληρώστε τη φόρμα επιστροφής και στείλτε τα είδη πίσω στη διεύθυνση της αποθήκης μας.\nΝαί. Εάν στείλετε email στις υπηρεσίες πελατών πριν από την αποστολή της παραγγελίας σας, μπορούμε να ακυρώσουμε την παραγγελία σας και να επιστρέψουμε την πληρωμή στον τρόπο πληρωμής σας. Εάν η παραγγελία έχει αποσταλεί, θα πρέπει να ακολουθήσετε τις οδηγίες επιστροφής.\nΘα πρέπει να λάβετε ένα email επιβεβαίωσης με αναγνωριστικό παρακολούθησης μετά την αποστολή της παραγγελίας σας από την αποθήκη μας. Αυτό μπορεί να είναι έως και 24 ώρες μετά την υποβολή της παραγγελίας σας. Εάν δεν έχετε λάβει ένα, ελέγξτε πρώτα τον φάκελο ανεπιθύμητης αλληλογραφίας/ανεπιθύμητου υλικού και, στη συνέχεια, στείλτε email στην εξυπηρέτηση πελατών που θα σας το παράσχει.\nΕίναι τα προϊόντα χωρίς γλουτένη / ασφαλή για κοιλιοκάκη;\nΠολλά από τα προϊόντα μας είναι χωρίς γλουτένη. Αναζητήστε το σύμβολο χωρίς γλουτένη στη σελίδα του προϊόντος ή δείτε την ενότητα συστατικών του προϊόντος.\nΜπορώ να χρησιμοποιώ τα προϊόντα σας κατά τη διάρκεια της εγκυμοσύνης ή του θηλασμού;\nΔεν συνιστάται η χρήση των προϊόντων μας κατά τη διάρκεια της εγκυμοσύνης ή του θηλασμού\nΜπορούν τα παιδιά να χρησιμοποιήσουν τα προϊόντα σας;\nΤα προϊόντα μας δεν είναι κατάλληλα για παιδιά κάτω των 16 ετών\nΜπορώ να χρησιμοποιήσω τα προϊόντα εάν έχω κάποια ιατρική πάθηση;\nΤα προϊόντα μας δεν ενδείκνυνται για άτομα με υπάρχουσες παθήσεις. Συμβουλευτείτε τον επαγγελματία υγείας σας.\nΗ απώλεια βάρους του καθενός θα είναι διαφορετική λόγω των προσωπικών σας περιστάσεων όπως ο μεταβολισμός σας, το αρχικό σας βάρος, τα επίπεδα άσκησής σας κ.λπ. Δεν είναι πρακτικό να κάνουμε δηλώσεις σύγκρισης. Ωστόσο, η τήρηση της διατροφής μας θα έχει ως αποτέλεσμα πιο γρήγορη απώλεια βάρους από τις παραδοσιακές δίαιτες.


Ομιλία για τον Μέγα Αλέξανδρο στον Πύργο | ΧΡΥΣΗ ΑΥΓΗ ΗΛΕΙΑΣ\nΟμιλία για τον Μέγα Αλέξανδρο στον Πύργο\n16/06/2015 by xapyrgos\nΟμιλία ιστορικού περιεχομένου πραγματοποιήθηκε στα γραφεία της Τ.Ο. Πύργου το Σάββατο 13 Ιουνίου 2015 για τον Έλληνα Στρατηλάτη Μέγα Αλέξανδρο. Ο συναγωνιστής Μενέλαος Σωτηρόπουλος ανέπτυξε άγνωστες πτυχές για τη ζωή, τις μάχες και την ιστορία, του μεγάλου Έλληνα Κοσμοκράτορα.\nΜετά το κύριο μέρος, το μέλος της Κεντρικής Επιτροπής του Κινήματος, Νίκος Κωνσταντίνου, ανέγνωσε το μήνυμα του αρχηγού μας Ν.Γ. Μιχαλολιάκου, προς τα μέλη των Τοπικών Οργανώσεων. Ακολούθησε ενημέρωση για τις επόμενες πολιτικές μας εξορμήσεις και όπως πάντα η εκδήλωση ολοκληρώθηκε με τον Εθνικό μας Ύμνο.\n← Το πιο βαθύ σκοτάδι είναι λίγο πριν την Αυγή\nΌχι στο λαθρονομοσχέδιο της αριστεράς →


Οι ενορίες της Κρώμνης βρίσκονται στις κατωφέρειες του νότιου μέρους της ενώ στα βόρεια και ψηλότερα της μέρη βρίσκονται τα παρχάρια (λιβάδια-βοσκότοποι). Στα παρχάρια υπήρχαν οι καλύβες όπου κατά την περίοδο του θέρους διέμεναν οι ρωμάνες, οι γυναίκες εκείνες που αναλάμβαναν το άρμεγμα των προβάτων και των αγελάδων τα οποία έβοσκαν στους απέραντους βοσκότοπους των οροπεδίων. Υπάρχουν μεγάλες ενορίες με πολλά σπίτια και μικρές με λιγότερα. Οι μεγαλύτερες ενορίες αποτελούνται από συνοικίες οι οποίες κατά το πλείστον παίρνουν τα ονόματα τους απ’ το όνομα κάποιας οικογένειας και βρίσκονται η μία κοντά στην άλλη. Οι ενορίες της Κρώμνης ήταν οι εξής :\n1. Σιαμανάντων. Ήταν η μεγαλύτερη όλων και βρισκόταν κοντά στο ποτάμι της Κρώμνης. Συνοικίες της ενορίας Σιαμανάντων ήταν των : Σιαμανάντων, Γαραλάντων, Βαρτανάντων, Μωυσάντων, Τυρκάντων, Γοϊμψιάντων, Καλλιστράντων κλπ. Στην ενορία των Σιαμανάντων ανήκαν επίσης οι συνοικίες των Σεϊχάντων, Γεράντων, και τμήμα των Αλχαζάντων.\n2. Μαντζάντων. Μεγάλη ενορία στα βόρεια της ενορίας των Σιαμανάντων σε υψηλότερη μάλιστα τοποθεσία. Περιελάμβανε τις συνοικίες : Άνω Μαντζάντων, Μουρατάντων, Τζερκεζάντων και Καλιστράντων.\n3. Φραγκάντων. Επίσης μεγάλη ενορία, στα βορειοανατολικά των Σιαμανάντων και ειδικότερα της ανατολικότερης βόρειας κατωφέρειας της ράχης που έφτανε στο ποτάμι. Είχε τις συνοικίες : Στεφανάντων, Κουτζουράντων, Φραγκάντων, Παϊραμάντων, Σεϊχάντων και τμήμα του Αλχαζάντων.\n4. Γλούβενα. Βρισκόταν στα δυτικά του Σιαμανάντων και διαιρείτο σε Άνω Γλούβενα και Κάτω Γλούβενα.\n5. Ζεμπερέκια. Μικρή ενορία στα νότια της Γλούβενας κοντά στο ποτάμι.\n6. Σιαϊνάντων. Πολύ μικρότερη ενορία κοντά στον ποταμό και στα ανατολικά των Ζεμπερεκίων.\n7. Αληθινός. Μεγάλη ενορία που βρισκόταν σε κλίτος ψηλά απέναντι απ τις μεγάλες ενορίες στις από ανατολών βορειότερης ράχης που στρέφεται στα νότια. Συνοικίες του Αληθινού ήταν οι : Αλιάντων, Τσιράντων, Ζαραφαγκάντων, Πατσουβάντων, Τζαλαπάντων, Χασκουκάντων και Αντωνάντων.\n8. Μόχωρα. Αρκετά μεγάλη ενορία στα ανατολικά του Αληθινού απομονωμένη μεταξύ των ράχεων Αληθινού και Αγίου Ηλίας Γίμερας (Γουμεράς).\n9. Σαράντων. Αρκετά μεγάλη ενορία που βρισκόταν στην δεύτερη ομαλότητα της δυτικότερης από ανατολικά ράχης απέναντι απ τον Αληνικό και πέρα απ το ποτάμι της Μόχωρας.\n10. Κωδωνάντων. Πολύ μικρή ενορία στα βόρεια του Σαράντων κοντά στο ποτάμι της Μόχωρας (τώρα ακατοίκητη)\n11. Ρακάν. Ενορία μικρή και πλέον ακατοίκητη στα νότια του Σαράντων.\n12. Τσαχματάντων. Ενορίας μέτριας έκτασης στα βορειοδυτικά του Σαράντων κοντά στο ποτάμι της Μόχωρας.\n13. Ρουσταμάντων. Μικρή ακατοίκητη πλέον ενορία πίσω απ την Γλούβενα, δυτικά στο κλίτος της ανατολικότερης χαράδρας που σχηματίζεται μεταξύ των δύο ανατολικότερων προς βορά ράχεων.\n14. Νανάκ. Μεγάλη ενορία στα βόρεια του Ρουσταμάντων επι του δυτικού κλίτους της ανατολικής χαράδρας.\n15. Λωρία. Αρκετά μεγάλη ενορία στα βόρεια του Νανάκ κοντά στις πρώτες κατωφέρειες της ίδιας χαράδρας.\nΠέρα απ τις πιο πάνω ενορίες υπήρχαν και άλλες, τουλάχιστον ως ονομασίες. Ήταν συγκροτήματα οικιών μαζί με τα βοηθητικά κτίσματα, αχυρώνες – αποθήκες – σταύλοι, τα οποία στο σύνολο τους έφεραν το όνομα της οικογένειας στην οποία ανήκαν.\nΣτο ψηλότερο και βορειότερο μέρος της Κρώμνης υπάρχουν τα παρχάρια. Το δυτικότερο είναι το Μαντακέν και το Σοανορίμ, ανατολικότερα δε τα Λειβαδία και τα Αλεπογιανέσια και ακόμη ανατολικότερα το Μετζίτ. Τα παρχάρια της Κρώμνης είχαν πολύ μεγάλη σημασία για την βοσκή των ζωντανών (αγελάδων και ποιμνίων αιγοπροβάτων) των γηγενών Κρωμναίων. Επειδή στο παρχάρι των Λειβαδίων υπήρχε άφθονο χόρτο προς θερισμό και φύλαξη, οι Κρωμναίοι αρχικά φύλαγαν τα ζωντανά τους στο Μετζίτ και μετά την εορτή της Μεταμόρφωσης του Σωτήρος θέριζαν τα χόρτα των Λειβαδίων και κατέβαιναν στα Λειβαδία τα οποία αποτελούν τόπο θερμότερο και αφθονότερο σε χόρτο.\nΠηγή : Α.Ι. Παρχαρίδης - Ποντιακή Εστία - Θεσσαλονίκη 1953-1954


Σαντάνσκι(Сандански) - Μια πόλη που δεν είναι μόνο για αγορές | Balkan Guide\nHome » Σαντάνσκι(Сандански) - Μια πόλη που δεν είναι μόνο για αγορές\nΣαντάνσκι(Сандански) - Μια πόλη που δεν είναι μόνο για αγορές\nΤα τελευταία χρόνια σχεδόν όλοι οι Έλληνες έχουν ακούσει και αρκετοί έχουν ήδη επισκεφτεί το Σαντάνσκι τουλάχιστον μια φορά. Ειδικά οι βορειοελλαδίτες έχουν καλή γνώση της αγοράς του, ενώ δεν είναι λίγοι και οι καθημερινοί επισκέπτες στα κοντινά καζίνο. Μέχρι πριν από λίγα χρόνια και ίσως και σήμερα σε μικρότερο βαθμό, καθημερινά δρομολόγια τουριστικών γραφείων είχαν προορισμό αυτή τη μικρή πόλη στα ελληνοβουλγαρικά σύνορα. Ακόμα και οι ιατρικές επισκέψεις ήταν κάτι το φυσιολογικό για τους κάτοικους της βόρειας Ελλάδας. Πολλοί είναι επίσης και οι συνταξιούχοι που επέλεξαν το Σαντάνσκι σαν μόνιμο τόπο κατοικίας, με σκοπό να ζήσουν μια αξιοπρεπή ζωή με την μικρή για τα ελληνικά δεδομένα σύνταξη. Η ελληνική τηλεόραση κατά καιρούς έχει αναφερθεί σε αυτό το γεγονός, καθώς και στην φτηνή αγορά, όχι όμως τόσο εκτεταμένα, αφού είναι σίγουρο ότι περαιτέρω διαφήμιση θα φέρει και επιπλέον ερήμωση των τοπικών αγορών των πόλεων της μακεδονίας.\nΗ πόλη του Σαντάσκι(Сандански, πρώην Σβέτι Βράχ μέχρι το 1949) βρίσκεται στα νοτιοδυτικά της Βουλγαρίας, πολύ κοντά στα ελληνοβουλγαρικά σύνορα και επάνω στην εθνική οδό που συνδέει την Θεσσαλονίκη και τις Σέρρες με την πρωτεύουσα Σόφια. Πρόκειται για μια μικρή πόλη στις όχθες του ποταμού Σαντάνσκα Μπίστριτσα, χωρίς κάποιο ιδιαίτερο αξιοθέατο, με κύρια πηγή εσόδων τον τουρισμό και κυρίως τους χειμερινούς μήνες. Γι' αυτό θα συναντήσετε και αρκετά ξενοδοχεία που εκμεταλλεύονται τις ιαματικές πήγες της ευρύτερης περιοχής και προσφέρουν τις υπηρεσίες τους σε σχετικά χαμηλές τιμές. Μέσα στην πόλη στον κεντρικό πεζόδρομο υπάρχουν αρκετά εμπορικά καταστήματα, δυσανάλογα του πληθυσμού με αποκλειστικό σκοπό να προσελκύσουν τους Έλληνες κυρίως επισκέπτες, χωρίς όμως οι τιμές, ιδίως τα τελευταία χρόνια, να είναι ιδιαίτερα προσιτές, έτσι που να δικαιολογούν την μεγάλη φήμη της πόλης. Εννοείτε πως οι περισσότεροι κάτοικοι ξέρουν αρκετά καλά ελληνικά ώστε να σας κάνουν να νιώσετε πιο άνετα και να αφήσετε μέρος των χρημάτων σας. Γενικά το ενδιαφέρον περιορίζεται στο κέντρο και τις καλές ηλιόλουστες μέρες αξίζει μια βόλτα και στα μέρη εκτός του κέντρου για να αποκτήσετε μια καλύτερη εικόνα της πόλης. Σχεδόν στο κέντρο του κεντρικού πεζόδρομου λίγο πιο πάνω από το ξενοδοχείο SPA Hotel Sveti Nikola θα δείτε ένα άγαλμα αφιερωμένο στον τοπικό ήρωα. Συμπερασματικά η εικόνα της πόλης διαφέρει αρκετά από το μελαγχολικό μοτίβο της υπόλοιπης βουλγάρικης υπαίθρου και σε αυτό συντελεί σε μεγάλο βαθμό ο αρκετά μεγάλος αριθμός τουριστών.\nΗ πόλη οφείλει το σύγχρονο όνομά της στον επαναστάτη Γιάνε Σαντάνσκι (1872- 1915), τον οποίο διεκδικούν τόσο οι Σλαβομακεδόνες όσο και οι Βούλγαροι, με τους δεύτερους να είναι σαφώς ιστορικά κατοχυρωμένοι, τουλάχιστον με τα έως τώρα δεδομένα. Αποτελεί και αυτό το σημείο, όπως και πολλά άλλα, σημείο ενδοβαλκανικής τριβής και δε θα επιμείνουμε άλλο σε αυτή τη φάση. Ο Γιάνε Σαντάνσκι γεννήθηκε στις 28 Μαΐου 1872 στο χωριό Βλάχι , πολύ κοντά στη σημερινή πόλη του Σαντάνσκι, το οποίο φυσικά τότε άνηκε στην Οθωμανική Αυτοκρατορία. Ο πατέρας του είχε συμμετάσχει στη Βουλγαρική εξέγερση κατά των Οθωμανών, την περίοδο 1878-1879. Μετά τη συντριβή της εξέγερσης, το 1879 η οικογένειά του μετακόμισε στη Ντούπνιτσα της Βουλγαρίας. Απο το σημείο αυτό και μετά ξεκινά μια πολύ ενδιαφέρουσα περίοδος για τον ίδιο αλλά και για τα Βαλκάνια γενικότερα. Η αλήθεια είναι ότι ο ίδιος αποτέλεσε καταλύτη στην ιστορική εξέλιξη των βαλκανικών διεργασιών και μέχρι σήμερα μνημονεύεται για τα κατορθώματα του και την συμμετοχή του στην ιστορική συγκυρία.\nΥπάρχει όμως μια δεδομένη κατάσταση που σίγουρα αδικεί την ευρύτερη περιοχή του Σαντάνσκι. Οι περισσότεροι επισκέπτες δεν μένουν στην πόλη πάρα μόνο για λίγες ώρες η ένα δυο εικοσιτετράωρα και αυτά τα περνούν στα σπά και τα ξενοδοχεία ή διαβαίνοντας τις πόρτες των εμπορικών καταστημάτων. Αυτό έχει σαν συνεπεία να μην εκτιμούν το φυσικό κάλος της ευρύτερης περιοχής και τις κοντινές αποδράσεις που παρουσιάζουν πολύπλευρο πολιτισμικό και ιστορικό ενδιαφέρον. Δεκαοχτώ χιλιόμετρα νοτιοανατολικά του Σαντάνσκι, σε υψόμετρο 437 μέτρα από την επιφάνεια της θάλασσας, ανάμεσα σε εντυπωσιακές αμμώδεις ιδιότυπες πυραμίδες με ασβεστολιθικά πετρώματα βρίσκεται το Μελένικο(Melnik). Το ελληνικό ενδιαφέρον για το συγκεκριμένο χωριό πλέον, είναι πολύ μεγάλο. Η ιστορικότητα του Μελένικου έχει βαθιές ρίζες που φτάνουν έως την αρχαιότητα. Για αιώνες το Μελένικο ήταν ακμαία ελληνική πόλη, όπου ο ελληνικός χαρακτήρας και η ελληνική γλώσσα κυριαρχούσαν σχεδόν αποκλειστικά στα σχολεία, την εκκλησία, το εμπόριο και την κοινωνική ζωή. Κατά τον Α΄ Βαλκανικό Πόλεμο η πόλη ενσωματώθηκε στη Βουλγαρία. Το Μελένικο απελευθερώθηκε τον Ιούνιο του 1913 από τον Ελληνικό στρατό, λίγο πριν τη λήξη του Β’ βαλκανικού πολέμου και παρέμεινε υπό ελληνική κατοχή για δύο περίπου μήνες. Με τη Συνθήκη του Βουκουρεστίου της 28ης Ιουλίου 1913 κατακυρώθηκε στη Βουλγαρία, έτσι ολόκληρος ο πληθυσμός της πόλης μετανάστευσε και εγκαταστάθηκε κυρίως στο Σιδηρόκαστρο, στις Σέρρες και στη Θεσσαλονίκη.\nΟι μοναδικοί στα Βαλκάνια περίεργοι οβελίσκοι αγκαλιάζουν το ιστορικό χωριό, αποπνέοντας μια μυστηριακή αίσθηση. Θα μπορούσαν να χαρακτηριστούν ως τα «μετέωρα των Βαλκανίων» αφού έλκουν φυσιολάτρες από όλο τον κόσμο που θέλουν να παρατηρήσουν από κοντά το μοναδικό τοπίο του Μέλνικ. Η περιήγηση στα ιστορικά κτίσματα απαιτεί χρόνο, αφού δεν είναι και λίγα σε σχέση με την έκταση του χωριού. Φυσικά ιδιαίτερη μνεία πρέπει να γίνει στα κρασιά που παράγονται στην περιοχή που είναι παγκοσμίως γνωστά(http://melnikwine.bg/). Μελετώντας το έργο του Κωνσταντίνου Τσώπρου, μπορείτε να βρείτε πολύ σημαντικά ιστορικά στοιχειά για το Μελενικο. Το σάιτ δεσμεύεται να επιστρέψει πιο αναλυτικά στο Μελένικο.\nΗ οροσειρά του Πιρίν στα ανατολικά δένει αρμονικά με το τοπίο.\nΣτους πρόποδες του όρους Πιρίν σε απόσταση ενός χιλιομέτρου βορειοανατολικά του Μελενίκου, κοντά στο χωριό ρόζιν, βρίσκεται η Ιερά Μονή Ροζινού. Πρόκειται για το μεγαλύτερο μοναστήρι και ένα από τα λίγα μεσαιωνικά και καλοδιατηρημένα της Βουλγαρίας. Η εκκλησία της Μονής φιλοξενεί μοναδικές τοιχογραφίες του 14ου αι. όλων σχεδόν των αγίων του εορτολογίου, μεταξύ των οποίων και ο Άγιος Χριστόφορος που εικονίζεται με κεφαλή κυνός. Τα περισσότερα τουριστικά γραφεία προτιμούν να επισκέπτονται την Μονή της Ρίλας.\nΤην επόμενη φορά που θα διαβάσετε σε ένα τουριστικό οδηγό για το Σαντάνσκι και τις φτηνές αγορές του η θα δείτε ένα ντοκιμαντέρ της ελληνικής τηλεοράσεως για τους καλοβαλμένους συνταξιούχους έχετε κατά νού την πλούσια ιστορία της ευρύτερης περιοχής. Η διαμονή δε πρέπει να σας απασχολήσει. Σε όλη την περιοχή υπάρχουν εκαντοντάδες ξενώνες και ξενοδοχεία σε πολύ καλές τιμές. Καλές εξερευνήσεις.\nΠηγές - Πληροφορίες\nhttp://el.wikipedia.org/wiki/%CE%9A%CF%89%CE%BD%CF%83%CF%84%CE%B1%CE%BD%... (Κωνσταντίνος Τσώπρος)\nΣαντάνσκι - Μελένικο - Ροζινού


Ζουράρις: Διαφωνώ με όλα τα μέτρα, θα δω τι θα ψηφίσω… - CNN.gr\nΖουράρις: Διαφωνώ με όλα τα μέτρα, θα δω τι θα ψηφίσω…\n10:30 Παρασκευή, 31 Μαρτίου 2017\nΑνοιχτό το ενδεχόμενο να μην ψηφίσει τα μέτρα της συμφωνίας άφησε ο υφυπουργός Παιδείας Κώστας Ζουράρις.\n«Θα δω τι θα ψηφίσω... Διαφωνώ με όλα τα μέτρα, διότι η χώρα είναι υπό κατοχήν και αποικία χρέους, με αντίμετρα θα γλιτώσουμε την υποταγή», είπε ο κ. Ζουράρις στον ΑΝΤ1 και πρόσθεσε πως «οι θέσεις της κυβέρνησης είναι αριστερές, η εφαρμογή δεν είναι».\n«Ασκώ το αυτεξούσιο και το αυτεπίτακτον θα δω τι θα ψηφίσω, μπορεί και να φύγω από την κυβέρνηση....» σημείωσε ο κ. Ζουράρις, εξηγώντας πως «είμαι υπουργός γιατί έκρινα ότι, σε αυτή τη δύσκολη φάση πρέπει να κυβερνήσει η αριστερά. Όταν κρίνω ότι δεν πρέπει να την στηρίζω, θα φύγω».\nΚληθείς να σχολιάσει την κριτική που ασκεί στην κυβέρνηση ο Κυριάκος Μητσοτάκης καθώς και το αίτημά του για παραίτησή της ο υφυπουργός Παιδείας είπε χαμογελώντας ότι «ενδεχομένως η κυβέρνηση να είναι για πέταμα».\nΑναφερόμενος στην ενημέρωση που είχε η Κοινοβουλευτική Ομάδα των Ανεξάρτητων Ελλήνων από τον Ευκλείδη Τσακαλώτο και την Έφη Αχτσιόγλου σχετικά με την πορεία της διαπραγμάτευσης, ο κ. Ζουράρις, αφού ξεκαθάρισε πως ο ίδιος δεν ήταν παρών, επεσήμανε πως άκουσε ότι το αφορολόγητο θα είναι κλιμακωτό και ότι η μεγαλύτερη επιβάρυνση για τους συνταξιούχους που θα υποστούν μείωση θα είναι τα 50 ευρώ.\nΑποκάλυψε μάλιστα ότι η υπουργός Εργασίας είπε ότι η συμφωνία πάει για αρχές Μαΐου και σε έκτακτο Eurogroup θα συζητηθεί το χρέος.


Έξυπνος οδηγός σνακ | Nestlé Baby & Me\nΠαρ’ όλο που μπορεί να συνδέεις τα σνακ με τρόφιμα με υψηλή περιεκτικότητα σε θερμίδες και αλάτι, όπως αυτά που καταναλώνουν συνήθως οι ενήλικες, στην πραγματικότητα μπορούν να είναι κάτι καλό για τα παιδιά νηπιακής ηλικίας, εφόσον δοθούν σωστά. Τα «μικρογεύματα» μπορούν να προσφέρουν τα απαραίτητα θρεπτικά συστατικά μιας ισορροπημένης διατροφής αντί απλώς να χορταίνουν το αίσθημα πείνας ή να αντισταθμίζουν τη μικρή ποσότητα φαγητού που καταναλώθηκε στο προηγούμενο γεύμα.\nΚαθώς το παιδί σου γίνεται όλο και πιο αυτόνομο και μαθαίνει να τρώει μόνο του, είναι ακόμα πιο σημαντικό να το ωθήσεις προς τον δρόμο της υγιεινής διατροφής. Τα νήπια είναι δραστήρια και πολλές φορές δεν θέλουν να σταματήσουν το παιχνίδι τους για να γευματίσουν. Ίσως παρατηρήσεις ότι η όρεξή του διαφέρει από το ένα γεύμα στο άλλο ή από τη μια μέρα στην άλλη. Εάν το παιδάκι καταναλώσει λιγότερο φαγητό σε κάποιο γεύμα, δεν υπάρχει λόγος να τρέχεις από πίσω του για να το πείσεις να φάει «μια μπουκιά ακόμα». Θα αναπληρώσει την ποσότητα αργότερα με ένα μικρογεύμα, στο δείπνο ή ακόμα και την επόμενη ημέρα. Να θυμάσαι πάντα τις αρχές της σίτισης με βάση τη διάθεση του παιδιού και να δίνεις προσοχή στα σημάδια που δίνει όταν πεινάει ή έχει χορτάσει, κάτι που θα μπορεί να εκφράσει και ρητά όσο μεγαλώνει.\nΤο γάλα μετράει\nΜπορεί πλέον να μη χρειάζεται να αποτελεί τις μισές από τις θερμίδες που καταναλώνει ένα νήπιο, ωστόσο το γάλα εξακολουθεί να παίζει σημαντικό ρόλο στη διατροφή του παιδιού σου. Το μητρικό γάλα, το γάλα αγελάδας ή το παιδικό εμπλουτισμένο γάλα προσφέρουν ασβέστιο που βοηθά στην ανάπτυξη γερών οστών. Στην ηλικία των 12-18 μηνών, το γάλα προσφέρει περίπου το 30% των θερμίδων που χρειάζεται ένα νήπιο καθημερινά. Η συνοδεία γευμάτων και μικρογευμάτων με γάλα είναι ένας καλός τρόπος επίτευξης αυτού του στόχου.\nΠώς τα μικρογεύματα θα αποκτήσουν μεγάλη αξία\nΝαι: Πρόσφερε θρεπτικά τρόφιμα μεταξύ των γευμάτων. Ως ενήλικας, ίσως πιστεύεις ότι το υγιές είναι να αποφεύγεις τα σνακ, καθώς τα βλέπεις ως γεύματα πλούσια σε ζάχαρη και αλάτι. Όμως, τα νήπια έχουν μικρές κοιλίτσες και πολλές φορές χρειάζονται φαγητό εκτός των κυρίως γευμάτων τους.\nΌχι: Μην αντιμετωπίζεις τα σνακ σαν λιχουδιές ή σαν κάτι που θα χορτάσει ή θα κρατήσει ήσυχο το παιδί.\nΝαι: Πρόσφερε όλα τα γεύματα και μικρογεύματα σε ένα ασφαλές και ελεγχόμενο περιβάλλον, με το νήπιο καθισμένο σε ψηλό καρεκλάκι φαγητού.\nΌχι: Μην αφήνεις το παιδί να τρώει όσο παίζει ή να είναι απορροφημένο από κάποια οθόνη.\nΝαι: Προτίμησε τα λαχανικά και τα φρούτα! Τα φρούτα και τα λαχανικά αποτελούν μια εξαιρετικά θρεπτική βάση για όλα τα μικρογεύματα.\nΌχι: Μη δίνεις στο παιδί τρόφιμα πλούσια σε ζάχαρη ή αλάτι, όπως πολλά από τα σνακ που τρώμε ως ενήλικες.\nΝαι: Συνόδευε πάντα το φαγητό με νερό. Κράτα το παιδί σου ενυδατωμένο προσφέροντας νερό σε κάθε γεύμα και μικρογεύμα.\nΌχι: Μην του δίνεις ζαχαρούχα ροφήματα.\nΝαι: Προσπάθησε να τηρείς σταθερές ώρες για σνακ μεταξύ των γευμάτων. Αυτό προωθεί μια υγιεινή ρουτίνα διατροφής. Να θυμάσαι πάντα τις βασικές αρχές της σίτισης με βάση τη διάθεση του παιδιού. Εάν το παιδί χάσει τη συνηθισμένη ώρα του κολατσιού, επειδή αποκοιμήθηκε ή δείξει να πεινάει όταν ξυπνήσει, μπορείς να του δώσεις ένα σνακ.\nΌχι: Μη δίνεις συνεχώς σνακ στο παιδί σε όλη τη διάρκεια της ημέρας, επειδή αυτό μπορεί να το κάνει να μην πεινάει την ώρα των γευμάτων.\nΝαι: Λάβε υπόψη σου τη γεύση και την υφή. Όπως και στα κύρια γεύματα, συνέχισε να δοκιμάζεις νέα τρόφιμα, τα οποία θα προσφέρεις σε διαφορετικές και κατάλληλες για την ηλικία υφές.\nΌχι: Μη δίνεις οτιδήποτε θα μπορούσε να προκαλέσει κίνδυνο πνιγμού. Συνέχισε να αποφεύγεις ολόκληρες ρώγες από σταφύλια, σκληρά κομμάτια ωμών λαχανικών, ολόκληρα τοματίνια, κομμάτια ή φέτες μήλου, χοτ ντογκ, λουκάνικα, ποπ κορν, χοντροαλεσμένο βούτυρο ξηρών καρπών και σπόρους. Να αποφεύγεις μεγάλα κομμάτια οποιουδήποτε τροφίμου.\nButte NF. Energy requirements of infants. Public Health Nutr 2005, 8(7A):953-67.\nJequier E, Constant F. Water as an essential nutrient: the physiological basis of hydration. Eur J Clin Nutr 2010, 64(2):115-23.\nhttps://www.healthychildren.org/English/ages-stages/toddler/nutrition/Pages/Selecting-Snacks-for-Toddlers.aspx (Πρόσβαση στις 8 Αυγούστου 2018)\nhttps://www.healthychildren.org/English/health-issues/injuries-emergencies/Pages/Choking-Prevention.aspx (Πρόσβαση στις 8 Αυγούστου 2018)


Δέκα νέα κρούσματα Covid-19 σε 24 ώρες - Κανένας νέος θάνατος\nΠρώτη καταχώρηση: Κυριακή, 21 Ιουνίου 2020, 18:00\nΤα νέα κρούσματα του κορωνοϊού που καταγράφηκαν σήμερα, Κυριακή 21 Ιουνίου, είναι 10, σύμφωνα με την ανακοίνωση του ΕΟΔΥ. Το σύνολο των περιστατικών ασθένειας στη χώρα μας είναι πλέον 3.266.\nΣύμφωνα με πληροφορίες, από τα 10 νέα ανακοινωθέντα κρούσματα τα 4 είναι εισαγόμενα, τρία εντοπίζονται στη Ροδόπη, 1 στην Ξάνθη και 2 στη Θεσπρωτία.\nΤα στοιχεία που παρουσιάζονται αφορούν περιστατικά από την επιδημιολογική επιτήρηση της νόσου από το νέο κορωνοϊό (COVID19), με βάση τα δεδομένα που έχουν δηλωθεί στον ΕΟΔΥ και καταγραφεί μέχρι τις 21 Ιουνίου 2020 (ώρα 15:00). Τα νέα εργαστηριακά επιβεβαιωμένα κρούσματα της νόσου είναι 10. Ο συνολικός αριθμός των κρουσμάτων ανέρχεται σε 3266 (ημερήσια μεταβολή +0.3%), εκ των οποίων 55.0% άνδρες. Δεν έχει καταγραφεί κανένας νέος θάνατος ασθενούς με COVID-19, ενώ από την έναρξη της επιδημίας έχουν καταγραφεί συνολικά 190 θάνατοι. Η μέση ηλικία των ασθενών που απεβίωσαν είναι 76 έτη. Ο αριθμός των ασθενών που νοσηλεύονται διασωληνωμένοι είναι 9 (77.8% άνδρες). Η ημερήσια κατανομή των επιβεβαιωμένων κρουσμάτων είναι η ακόλουθη (η γραμμή παριστάνει την συνολική, αθροιστική κατανομή των κρουσμάτων).\nΑπό το σύνολο των 3266 κρουσμάτων, 720 (22.0%) θεωρούνται σχετιζόμενα με ταξίδι από το εξωτερικό, 1826 (55.9%) είναι σχετιζόμενα με ήδη γνωστό κρούσμα και τα υπόλοιπα δεν σχετίζονται ούτε με ταξίδι ούτε με άλλο γνωστό κρούσμα ή είναι ακόμα υπό διερεύνηση. Η μέση ηλικία των κρουσμάτων είναι 48 έτη (εύρος 0 έως 102 ετών), ενώ η μέση ηλικία των θανάτων είναι 76 έτη (εύρος 35 έως 102 ετών). Η ηλικιακή κατανομή των (α) συνολικών κρουσμάτων, (β) των περιστατικών που κατέληξαν σε θάνατο και (γ) των ασθενών που νοσηλεύονται διασωληνωμένοι, είναι η ακόλουθη:\nΔείγματα που έχουν ελεγχθεί στα συνεργαζόμενα με τον ΕΟΔΥ εργαστήρια: Από την 1η Ιανουαρίου 2020 μέχρι σήμερα, στα εργαστήρια που διενεργούν ελέγχους για τον νέο κορωνοϊό (SARS-CoV-2) και που δηλώνουν συστηματικά στον ΕΟΔΥ το σύνολο των δειγμάτων που ελέγχουν (θετικά και αρνητικά), έχουν συνολικά ελεγχθεί 283146 κλινικά δείγματα, εκ των οποίων τα 5294 (1.9%) ήταν θετικά στον κορωνοϊό (συμπεριλαμβάνονται και περισσότερα από ένα δείγματα ανά άτομο που ελέγχθηκε).\nΤελευταία ενημέρωση: Κυριακή, 21 Ιουνίου 2020, 18:56


To ΑΡΜΑ για τη Συγκρότηση Προεδρείου Ε.Ε της ΠΟΕΔΗΝ: Με αποκλεισμούς Παρατάξεων και «καθεστώς ιδιοκτησίας» ΠΑΣΚΕ – ΔΑΚΕ το νέο Προεδρείο της ΠΟΕΔΗΝ – Αυτόνομη Ριζοσπαστική Κίνηση\nΣήμερα, Δευτέρα 26/2, συγκροτήθηκε σε σώμα το νέο Γενικό Συμβούλιο της ΠΟΕΔΗΝ και η νέα 11μελής Εκτελεστική Επιτροπή. Μετά από ψηφοφορία, αναδείχτηκε η νέα Ε.Ε που αποτελείται από 4 μέλη της ΠΑΣΚΕ, 2 μέλη της ΔΑΚΕ, 2 μέλη του ΠΑΜΕ, 2 μέλη του ΑΡΜΑ και 1 μέλος της παράταξης ΑΑΑ. Από τη Παράταξη μας εκλεχτήκαν ο Παναγιώτης Παντέλης και ο Θοδωρής Κωνσταντινίδης.\nΜετά την συγκρότηση της Ε.Ε, κατατέθηκαν προτάσεις για τη συγκρότηση του Προεδρείου. Εμείς, σαν Παράταξη, καταθέσαμε πρόταση για τη Δημοκρατική Λειτουργία της Ε.Ε . Με αφορμή τη πρακτική που επέδειξε η πλειοψηφία ΠΑΣΚΕ-ΔΑΚΕ τα προηγούμενα 2 χρόνια, καταστήσαμε σαφές ότι δεν θα συμμετέχουμε σε ένα Προεδρείο που οι αποφάσεις, θέσεις και παρεμβάσεις δεν θα αποφασίζονται συλλογικά και δημοκρατικά, σεβόμενοι τις πλειοψηφίες που θα διαμορφώνονται. Δεν επιδιώκουμε μια θέση στο Προεδρείο για τη καρέκλα, αλλά για να συμβάλουμε ουσιαστικά στη Δημοκρατική και θεσμική λειτουργία της Ε.Ε της ΠΟΕΔΗΝ.\nΔυστυχώς για άλλη μια φορά επιβεβαιωθήκαμε για τις μεθοδεύσεις και τους αποκλεισμούς που είχαν αποφασίσει ΠΑΣΚΕ-ΔΑΚΕ. Για πρώτη φορά-τα τελευταία χρόνια- η εισήγηση της πλειοψηφίας δεν ήταν αντιπροσωπευτικό-αναλογικό Προεδρείο, αλλά πρότεινε τον αποκλεισμό της παράταξης ΑΑΑ και τη θέση της να τη πάρει η ΠΑΣΚΕ.\nΧωρίς άλλη κουβέντα, ΠΑΣΚΕ-ΔΑΚΕ ψήφισαν τη πρότασή τους , παίρνοντας τις θέσεις του Προέδρου, Οργ. Γραμματέα, Ταμία και Γ. Αντιπροέδρου η ΠΑΣΚΕ και Γεν. Γραμματέα, Αναπλ. Γραμματέα η ΔΑΚΕ. Τέλος για ξεκάρφωμα, άφησαν κενές τις θέσεις του Α. Αντιπροέδρου ( για το ΠΑΜΕ) και του Β. Αντιπροέδρου( για το ΑΡΜΑ).\nΓια πρώτη φορά, τα τελευταία χρόνια, πλέον το Προεδρείο θα είναι με μέλη της ΠΑΣΚΕ-ΔΑΚΕ, ενώ ΟΛΕΣ οι άλλες Παρατάξεις δεν θα συμμετέχουν στο Προεδρείο, με αποκλειστική ευθύνη των Παρατάξεων ΠΑΣΚΕ-ΔΑΚΕ. Η απόφαση αυτή «δείχνει» ξεκάθαρα πως και το επόμενο διάστημα θα κυριαρχήσουν πρακτικές και πολιτικές παρεμβάσεις που ζήσαμε το προηγούμενο διάστημα και πιστεύαμε ότι δεν θα τις ξαναδούμε..\nΕίναι προφανές ότι ΠΑΣΚΕ-ΔΑΚΕ, θα συνεχίσουν να λειτουργούν το Προεδρείο με την αρχή «έχουμε τη πλειοψηφία και κάνουμε ότι θέλουμε» όπως γινόταν τα προηγούμενα χρόνια. Σε ένα τέτοιο Προεδρείο όχι μόνο δεν έχουμε καμιά θέση αλλά και θα σταθούμε απέναντι, καταγγέλλοντας στους εργαζόμενους τις επιλογές της πλειοψηφίας ΠΑΣΚΕ-ΔΑΚΕ.\nΥ.Γ: Είναι χαρακτηριστικό των «προγραφών» που είχε σχεδιάσει η πλειοψηφία ΠΑΣΚΕ-ΔΑΚΕ η αιτιολόγηση της πρότασης να πάρει η ΠΑΣΚΕ τη θέση του Γ Αντιπροέδρου. Δήλωσε ότι « θέλουν τη θέση του Γ Αντιπροέδρου για να αντικαθιστά το Πρόεδρο όταν λείπει!!» Δηλαδή μαθαίνουμε νέα συνδικαλιστικά ήθη.. Δεν αντικαθιστά το Πρόεδρο, όταν λείπει, ο Α Αντιπρόεδρος, ούτε ο Β Αντιπρόεδρος αλλά ο Γ Αντιπρόεδρος!!. Μάλλον μας κορόιδεψαν στην ΑΔΕΔΥ, που πήραμε τη θέση του Α Αντιπροέδρου. Θα ζητήσουμε να πάρουμε το Γ Αντιπρόεδρο. Ευτυχώς που η πλειοψηφία της ΠΟΕΔΗΝ(ΠΑΣΚΕ – ΔΑΚΕ) μας άνοιξαν τα μάτια..\nΠροηγούμενο Previous post: ΠΟΕ ΔΟΥ: Κοινή συγκέντρωση διαμαρτυρίας για την εξομοίωση των αποδοχών στις 6/3\nΕπόμενη Next post: Συνέντευξη του Αντιπροέδρου της ΑΔΕΔΥ Γιώργου Πετρόπουλου για θέματα του Δημοσίου (Βίντεο)


Το πιο ακριβό παιχνίδι στον κόσμο | AgrinioPress\nΑρχική/Αθλητισμός/Το πιο ακριβό παιχνίδι στον κόσμο\nΑρχισυντάκτης Send an email 04/08/2020 , 10:48\nΜάθε τα πάντα για το stoixhman live betting\nΜπρέντφορντ – Φούλαμ: Τελικός των play off ανόδου από την Championship στην Premier League στο Wembley του Λονδίνου, όπου παίζονται πολλά περισσότερα από τους κόπους μίας χρονιάς για Μπρέντφορντ και Φούλαμ. Οι οικονομικές απολαβές της ομάδας που θα ακολουθήσει Λιντς και Γουέστ Μπρομ στο μεγάλο Πρωτάθλημα του Νησιού δεν μπορούν να υπολογιστούν με ακρίβεια.\nΜέχρι και την τελευταία λίρα δηλαδή… Πέραν των εμπορικών συμφωνιών και των περίπου 65 εκατ. λιρών που θα λάβει η ομάδα που θα κερδίσει τον τελικό από το νέο της τηλεοπτικό συμβόλαιο, υπάρχουν παράμετροι που διαμορφώνουν το οικονομικό status του συλλόγου για τα επόμενα χρόνια. Ακόμη και η αποζημίωση στην περίπτωση που υποβιβαστεί άμεσα, επιστρέφοντας στην Championship, είναι ίση ή μεγαλύτερη του τηλεοπτικού συμβολαίου στην Premier League. Επομένως, δεν θα είναι υπερβολή να καταγραφεί ότι πρόκειται για το πιο ακριβό παιχνίδι στον κόσμο, με την πιο προφανή επιρροή στην αλλαγή επιπέδου της ομάδας που το κατακτά.\nΣίγουρα το γόητρο και η ικανοποίηση των φιλάθλων είναι σημαντικές παράμετροι. Η διάκριση επίσης, ωστόσο το οικονομικό σκέλος υπερσκελίζει τα πάντα. Και την ίδια την άνοδο! Η Μπρέντφορντ ετοιμάζεται να μπει στο νέο της γήπεδο, η Φούλαμ είναι πιο έμπειρη και μπαρουτοκαπνισμένη σε τέτοιες καταστάσεις, άρα υπάρχει μία αρκετά ισορροπημένη κατάσταση ως υπόβαθρο.\nΟι τυπικά γηπεδούχοι έχουν να αγωνιστούν στην κορυφή της πυραμίδας του αγγλικού ποδοσφαίρου από το 1947, τη στιγμή που διεκδικούν την παρθενική τους συμμετοχή στην Premier League. Από την άλλη, οι Λονδρέζοι θέλουν την άμεση επάνοδο που σημαίνει πολλά. Δεν γίνεται και συνέχεια η άνοδος ή η διεκδίκησή της να ακολουθούν τον υποβιβασμό. Αρκετές ομάδες βαλτώνουν. Αγωνιστικά ζητήματα περισσότερα έχει η Φούλαμ, ωστόσο ο Μίτροβιτς θα είναι διαθέσιμος παρά το γεγονός ότι πέρασε δύσκολα τις τελευταίες εβδομάδες με τραυματισμό. O σκόρερ 26 τερμάτων στο Πρωτάθλημα, φέτος, αποτελεί το Α και το Ω της επιθετικής λειτουργίας του αουτσάιντερ. Διότι η Φούλαμ ως τέτοιο λογίζεται…


Φλώρος: «Να μην τα παρατάμε» | Onsports.gr\nhome ΒόλεϊΕθνικές ΟμάδεςΕθνική ΓυναικώνΦλώρος: «Να μην τα παρατάμε» Κοινοποιήστε\nΦλώρος: «Να μην τα παρατάμε»\tΣυντάκτης: Δήμητρα Πολυχρονοπούλου Δημοσίευση: Σάββατο, 18 Ιουνίου 2011 21.34\n«Όταν χάνουμε ένα σετ δεν πρέπει να παρατάμε το επόμενο», τόνισε μετά τη νέα ήττα από την Ισπανία ο ομοσπονδιακός τεχνικός.\tΣτην έλλειψη κάποιας παίκτριας να τελειώνει τις μπάλες στα κρίσιμα σημεία εντόπισαν οι Ελληνίδες διεθνείς το πρόβλημα, που ευθύνεται για τις ήττες από την Ισπανία. Ο προπονητής της Εθνικής ομάδας βόλεϊ γυναικών, Τάκης Φλώρος, συνέστησε πάντως ψυχραιμία και καλή διαχείριση του κάθε αποτελέσματος: «Πρέπει να παίρνει η ομάδα αυτά που δικαιούται. Σήμερα και χθες δεν το κάναμε αυτό, παρότι παίξαμε με πάθος. Χρειάζεται ειδική διαχείριση αυτό το θέμα. Όταν χάνουμε ένα σετ δεν πρέπει να παρατάμε το επόμενο. Το κάναμε και χθες και σήμερα.\nΑπό εκεί και πέρα δοκιμάσαμε την Γιώτα για διαγώνια και πήγε καλά. Πρέπει όμως να βρούμε τη λύση, γιατί δεν γίνεται να είμαστε μπροστά στο σκορ και να χάνουμε το σετ. Παρόλα αυτά και σήμερα βγήκαν χρήσιμα συμπεράσματα και προχωράμε με πολύ δουλειά για να παρουσιάσουμε καλύτερο πρόσωπο στα επόμενα παιχνίδια».\nΑπό την πλευρά του ο προπονητής της Ισπανίας, Γκίντο Βερμιούλεν, υπογράμμισε: «Στο πρώτο σετ χθες όπως και στο δεύτερο σήμερα μας πίεσαν πολύ, όμως είχαμε καλύτερο μπλοκ και υποδοχή και έτσι όταν πιέζαμε στο σερβίς καταφέρναμε να γυρίσουμε το παιχνίδι υπέρ μας. Βέβαια έλειπε και η καλύτερη παίκτρια της Εθνικής ομάδας της Ελλάδας, η βασική πασαδόρος, Νικολέτα Κουτουξίδου, η οποία ξέρει το παιχνίδι μας και αυτό το έκανε ακόμη πιο εύκολο για εμάς να πάρουμε τις δύο νίκες».\nΗ αρχηγός της Εθνικής μας ομάδας, Γεωργία Τζανακάκη σημείωσε: «Δεν έχουμε σταθερότητα. Στο 2ο σετ χάσαμε γιατί δεν έχουμε κάποια παίκτρια να πάρει την ομάδα στις πλάτες της και να τελειώσει το σετ. Έχουμε σκαμπανεβάσματα στην απόδοσή μας και πρέπει από εδώ και πέρα να είμαστε πιο σταθερές και να έχουμε περισσότερο ομαδικό πνεύμα».\n«Πρέπει να πονάνε το λάθος στα κρίσιμα σημεία. Να είμαστε πιο συγκεντρωμένες για να μην παλεύουμε άδικα!», πρόσθεσε η Ξανθή Μυλωνά.\nΤέλος, η Ζένια Τσίμα εμφανώς απογοητευμένη, όπως όλα τα κορίτσια της Εθνικής μας ομάδας, μετά το τέλος του αγώνα τόνισε: «Στα κρίσιμα σημεία δεν έχουμε κάποια παίκτρια να βγει μπροστά και να τελειώσει τις μπάλες. Πάλι ήμασταν μπροστά στο σκορ στο δεύτερο σετ και τελικά το χάσαμε, όπως χθες το πρώτο σετ. Από εκεί και πέρα στο τρίτο σετ όταν είδαμε ότι οι Ισπανίδες έφυγαν στο σκορ, το παρατήσαμε.\nΠρέπει να κάνουμε κάτι παραπάνω για να πάρουμε τη νίκη. Σίγουρα παίρνουμε εμπειρίες από κάθε ματς, αλλά στεναχωρηθήκαμε γιατί η Ισπανία ήταν στα μέτρα μας. Την επόμενη εβδομάδα στην Ξάνθη θα παίξουμε καλύτερα, γιατί μπορούμε».\tΚατηγορία: Βόλεϊ Εθνική Γυναικών


Η διάγνωση των παθήσεων του ώμου εξελίσσεται με το χρόνο, ενώ η κατανόηση της ανατομίας και της εμβιομηχανικής της άρθρωσης του ώμου είναι απαραίτητη για την χορήγηση σωστής θεραπείας με ανάλογες ενδείξεις.\nΗ άρθρωση του ώμου είναι ένα σύμπλεγμα αρθρώσεων, που περιλαμβάνει τη γληνοβραχιόνιο, την ακρωμιοκλειδική, την θωρακοκλειδική και την θωρακοωμοπλατιαία άρθρωση.\nΤα συμπτώματα περιλαμβάνουν, δυσκαμψία, αίσθημα βάρους σε όλο το άνω άκρο, αδυναμία απαγωγής, έσω ή έξω στροφής. Το κυριότερο σύμπτωμα είναι ο πόνος με ενοχλήματα ακόμα και στην ηρεμία αλλά και κατά τη διάρκεια της νύχτας.\nΟι κυριότερες παθήσεις του ώμου περιλαμβάνουν:\nΑστάθεια ώμου (εξάρθρωση, υπεξάρθρωση, καθ’ έξιν εξάρθρωση)\nΣύνδρομο πρόσκρουσης (υπακρωμιακή προστριβή)\nΤενοντίτιδα στροφικού πετάλου ή μακράς κεφαλής του δικεφάλου\nΡήξη στροφικού πέταλου (rotator cuff tear)\nΠαγωμένος ώμος – συμφητική θυλακίτιδα (frozen shoulder)\nΒλάβη SLAP (SLAP lesion)\nΠαθήσεις ακρωμιοκλειδικής άρθρωσης (αρθρίτιδα, εξαρθρωση-υπεξαρθρωση)\nΥποκεφαλικό κάταγμα, κάταγμα μέιζον βραχιονίου ογκώματος, κατάγματα της κλείδας\nΗ θεραπεία των παθήσεων του ώμου μπορεί να είναι συντηρητική με χορήγηση μη στεροειδών αντιφλεγμονωδών, ανάπαυση και ανάρτηση του άνω άκρου και έναρξη φυσικοθεραπείας. Μπορεί επίσης να γίνει ενδαρθρική έγχυση κορτικοστεροειδών και αυτόλογων αυξητικών παραγόντων (PRP), εφόσον υπάρχει ένδειξη.\nΣε περίπτωση αποτυχίας της συντηρητικής θεραπείας ή σε πιο συνθέτες βλάβες- παθήσεις, τότε προχωράμε σε χειρουργική θεραπεία, η οποία μπορεί να είναι, είτε ανοιχτή, είτε αρθροσκοπική ανάλογα με τις ενδείξεις.


Εκστρατεία ζωής από Αστυνομικό της Ημαθίας - ΑμεΑ Care\nΑρχική/Άρθρογραφία/Εκστρατεία ζωής από Αστυνομικό της Ημαθίας\nΕκστρατεία ζωής από Αστυνομικό της Ημαθίας\nΜαθήματα ανιδιοτέλειας παραδίδουν οι «Εθελοντές δότες μυελού των οστών Ημαθίας», μια ομάδα που δίνει ελπίδα σε εκατομμύρια ανθρώπους.\nΗ ομάδα δημιουργήθηκε με πρωτοβουλία του αστυνομικού της ομάδας ΔΙΑΣ Ημαθίας, Αντώνη Ιατρόπουλου, ο οποίος, όταν νόσησε το παιδί ενός συγγενικού του προσώπου με λευχαιμία, είδε τη ζωή από άλλη ματιά.\n«Είδα την αγωνία, τις αβάσταχτες καταστάσεις που ζουν, αλλά και τον αγώνα που δίνουν καθημερινά οι γονείς στο Όραμα Ελπίδας και αμέσως ρώτησα τι μπορώ να κάνω. Δίνοντας μου ένα έντυπο, μου είπαν να γίνω για αρχή εγώ δότης μυελού των οστών, πράγμα που έκανα αμέσως».\nΌταν επέστρεψε στη Βέροια, ήταν έντονα επηρεασμένος απ’ όλα όσα είδε, αλλά πολύ περισσότερο, ήταν αποφασισμένος να προσφέρει ό,τι μπορεί για να βοηθηθούν οι συνάνθρωποί μας που το έχουν ανάγκη. Έτσι συζήτησε το θέμα με συναδέλφους του και τους πρότεινε να ακολουθήσουν και αυτοί το παράδειγμά του.\nΗ κίνηση αυτή απέδωσε καρπούς, καθώς στο πλευρό του εκτός από τα μέλη της ομάδας ΔΙ.ΑΣ στάθηκαν αμέσως και πάρα πολλοί συμπολίτες μας. Μάλιστα, έλαβαν ευχαριστήριο μήνυμα από την ίδια την πρόεδρο του Συλλόγου Όραμα Ελπίδας, Μαριάννα Βαρδινογιάννη, καθώς αποτέλεσαν την πρώτη ομάδα ΔΙ.ΑΣ. πανελλαδικά που πήρε μία τόσο σημαντική πρωτοβουλία, δίνοντας ελπίδα σε εκατομμύρια ανθρώπους που νοσούν σε όλο τον κόσμο και χρειάζονται τη βοήθειά μας.\nΒλέποντας ότι η στήριξη του κόσμου ξεπέρασε κάθε φαντασία, πέρσι το Μάρτιο προχώρησε στη δημιουργία της ομάδας «Εθελοντές δότες μυελού των οστών Ημαθίας» στο Facebook, η οποία μετρά ήδη χιλιάδες υποστηρικτές, που τους ενώνει το αίσθημα της προσφοράς.\nΜε γνώμονα την ενημέρωση και την ευαισθητοποίηση του κόσμου, λαμβάνουν μέρος σε διάφορες δράσεις όπως μαραθώνιους, κοινωνικές και πολιτικές εκδηλώσεις, διαδίδοντας το ελπιδοφόρο μήνυμα της ζωής και της ανιδιοτέλειας. Στις δράσεις που καλούνται να παρευρεθούν, μοιράζουν αιτήσεις, τις οποίες οι ενδιαφερόμενοι μπορούν να συμπληρώσουν κατευθείαν, αφού χρειάζεται κανείς να συμπληρώσει μόνο μερικά προσωπικά του στοιχεία και να συλλέξουν από το στόμα του σάλιο με δύο μπατονέτες.\nΠαράλληλα, όπως επισημαίνει ο κ. Ιατρόπουλος, η πρωτοβουλία που γεννήθηκε στο νομό Ημαθίας έδωσε το έναυσμα ώστε να γίνουν αντίστοιχες προσπάθειες και σε άλλες περιοχές, όπως για παράδειγμα στη Χαλκίδα, τη Σητεία και την Ιεράπετρα.\n«Η ανταπόκριση του κόσμου είναι συγκινητική αλλά πρωτίστως ελπιδοφόρα», λέει ο κ. Ιατρόπουλος που βλέπει ότι μια σκέψη του έχει ενώσει χιλιάδες ανθρώπους σε ευρύτερο πλαίσιο προσφοράς. «Τα μέλη σηκώνουν μανίκια και με αποφασιστικότητα και αλτρουισμό κάνουν ό,τι μπορούν για κάποιον που έχει ανάγκη. Πρόσφατα, για παράδειγμα, δέχτηκα δύο τηλεφωνήματα για άμεση ανάγκη για αίμα και αιμοπετάλια. Έτσι έγινε μία έκκληση την ομάδα στο Facebook, όπου κινητοποίηση ήταν τεράστια και καλύφθηκαν οι ανάγκες των ανθρώπων που ζήτησαν τη βοήθειά μας για τρεις μήνες. Αυτό ήταν κάτι που προσωπικά με συγκίνησε πολύ».\nΤο ρεπορτάζ δημοσιεύτηκε στην έντυπη εφημερίδα Ημαθίαtoday που διανέμεται δωρεάν σε επιχειρήσεις και κατοικίες στο νομό Ημαθίας.


In architectural terms.: Στην Ελλάδα ζεις ας υπάρξει ελπίς*\nΌχι δεν ήξερα το Λουκά Παπαδήμο κι από χθες αλλά στην κατάσταση που είμαστε για να\nεπιβιώσουμε πρέπει να κρατήσουμε ζωντανή την ελπίδα. Και η αλλαγή κατά κανόνα\nγεννάει ελπίδα και φως...και που θα πάει βρε παιδάκι μου..θα τα καταφέρουμε !\nΠάντως αν το βιογραφικό ενός ανθρώπου είναι δείκτης της επιτυχίας και της\nαποτελεσματικότητας των κινήσεών του, αυτό του Λουκά Παπαδήμου είναι\n"top of the top" που λένε.\nυγ1: in architectural terms σημαίνει να συντονίζεις τις κεραίες σου με ότι συμβαίνει γύρω\nυγ2: πλησιάζει η πρώτη πρόοδος του εξαμήνου-εισπνοή-εκπνοή-εισπνοή-εκπνοή-...ουφ!\nθα είναι σου λέω*\nPosted by Nena. at 21:57\nLabels: λουκας παπαδημος ελπιδα νεα κυβερνηση βιογραφικο προοδος επικαιροτητα ελλαδα\nΑς ελπίσουμε όλοι για το καλύτερο!!! :)\nτο χρειαζόμαστε όλοι μας για να ανασάνουμε...\nβρηκα κι αυτο..\nΚατανοώ και επιδοκιμάζω την προσπάθειά σου να είσαι αισιόδοξη αλλά είμαι επιφυλακτικός στα όσα συμβαίνουν, γιατί κατά τη γνώμη μου δεν πρόκειται παρά για προσπάθειες του καπιταλιστικού συστήματος και των θιασωτών του να συνεχίσουν να καταδυναστεύουν τους λαούς. Όλες οι πολιτικές που έχουν ασκηθεί είναι είτε λαϊκίστικες και βρίθουν παροχών χωρίς μέτρο είτε αντιλαϊκές και παίρνουν πίσω και με τη βία κατακτήσεις και δικαιώματα.\nΤο σύστημα θέλει ανθρώπους φοβισμένους και επομένως εύκολα διαχειρίσιμους. Θέλει φτηνό εργατικό δυναμικό και υπέρογκα κέρδη για τις τράπεζες και τις επιχειρήσεις.\nΛυπάμαι που το λέω, γιατί είμαι υπέρ της συνεργασίας των ευρωπαϊκών λαών, αλλά η ΕΕ δεν είναι παρά μια οικονομική συμμαχία 2-3 ισχυρών κρατών και όλοι οι υπόλοιποι είμαστε δορυφόροι σε μια ανεξέλεγκτη τροχιά. Η Κοινή Αγροτική Πολιτική δελεάζει τους αγρότες να παρατήσουν τα χωράφια τους και καταλήγουμε να εισάγουμε ακόμη και ζάχαρη, ενώ μέχρι πριν λίγα χρόνια εξάγαμε! θα μου πεις, τι έγινε με τη ζάχαρη; Είναι απλώς η κορυφή του παγόβουνου.\nΣαν αποτέλεσμα της κακώς νοούμενης βιομηχανοποίησης αρχικά και της παγκοσμιοποίησης στη συνέχεια η ελλάδα έγινε μια χώρα καταναλωτής. Αυτό μας το επέβαλαν σιγά σιγά και όσο κι αν ακούγεται θεωρία συνωμοσίας επιβεβαιώνει την άποψη πως με τον τρόπο αυτό μπορούν να μας ελέγξουν, να μας εκβιάσουν, να μας εμπλέξουν σε δανειακές συμβάσεις με αμφίβολο αποτέλεσμα για εμάς, αλλά βέβαιο για τους επενδυτές:ξεπούλημα των πάντων, γης και υπηρεσιών, ώστε σε λίγα χρόνια να γίνουμε μια "ευρωπαϊκή ασιατική χώρα" με φτηνό εργατικό δυναμικό.\nΔε θα σου μιλήσω για μια ευλογημένη χώρα-δεν το πιστεύω αυτό. Ούτε θα κάνω αναφορά στους...ένδοξους προγόνους. Αυτοί πέθαναν. Θα σου μιλήσω μόνο για εμάς, τους ζωντανούς. Έχουν καταφέρει να είναι τα όνειρά μας ζοφερά κι αυτό δε μας αξίζει. Είναι χρέος όλων όσοι σκέφτονται και ενδιαφέρονται να ζήσουν σε μια δίκαιη κοινωνία όπου η αξιοπρέπεια θα είναι ο κανόνας και όχι η λαμογιά, να κάνουμε ο,τι μπορούμε για να αλλάξει προς το καλύτερο αυτή η κατάσταση.\nΑλλά αυτό απαιτεί ρήξη με το κατεστημένο. Απαιτεί να ρισκάρουμε να χάσουμε τη βόλεψή μας. Και να παραδεχτούμε πως δεν είναι δυνατό να αποθέτουμε τις ελπίδες μας σε εκείνους οι οποίοι κατάφεραν και μας έφεραν σε αυτή την κατάσταση.\nΟ νυν πρωθυπουργός -τον οποίο κανένας έλληνας πολίτης δεν ψήφισε, γιατί ποτέ δεν έθεσε υποψηφιότητα σε εκλογές, παρά μόνο τον "διόρισαν" οι αποτυχημένοι διαχειριστές της εξουσίας, ναι, αυτοί που επί δεκαετίες ψηφίζει άκριτα ο λαός- υπήρξε διοικητής της τράπεζας της ελλάδος, μιας Ανώνυμης Εταιρείας που υπαγορεύει μειώσεις μισθών ενώ ο εκάστοτε διοικητής της παίρνει ετησίως περίπου 300.000 ευρώ και έχει τεθεί και ως θέμα στην ευρωβουλή δημοσίευμα εφημερίδας που αποκάλυπτε ότι «για το οικονομικό έτος 2008 τα εισοδήματα του Διοικητή της Τράπεζας της Ελλάδας ήταν 4.051.949 ευρώ, από τα οποία σχεδόν το 100% αποτελούν αυτοτελώς φορολογούμενα ποσά, που φορολογούνται με πολύ χαμηλότερο συντελεστή ή δεν φορολογούνται καθόλου με βάση το ελληνικό φορολογικό σύστημα.»...Αν η αλήθεια για το ποσό βρίσκεται κάπου ανάμεσα, αντιλαμβάνεσαι πόσο εύκολο είναι για τον οποιοδήποτε διοικητή ΤτΕ να προτείνει μειώσεις μισθών και απολύσεις ως λύση για τα άσχημα οικονομικά της χώρας...\nΑυτά προς το παρόν και βλέπουμε τι άλλο θα προκύψει τις προσεχείς ημέρες της νέας...διακυβέρνησης.\n16 November 2011 at 11:04


Μαυροματάκης Μανώλης | θέατρο, théâtre, teatro, theater, theatre... world\nCategory Archives: Μαυροματάκης Μανώλης\n«Ο Ζορμπάς έχει παράξενη μοίρα…»\n30 Οκτωβρίου, 2009 – 9:07 πμ\nΟ Λιθουανός σκηνοθέτης Τσέζαρις Γκραουζίνις μιλά για το έργο του Καζαντζάκη, την παράσταση και τονίζει: «Το βιβλίο είναι από τα πιο σημαντικά της εποχής μας σε παγκόσμιο επίπεδο»\nΤέσσερις από τους πρωταγωνιστές της παράστασης «Αλέξης Ζορμπάς, η πραγματική ιστορία», που κάνει απόψε πρεμιέρα στη «Νέα Σκηνή – Νίκος Κούρκουλος» του Εθνικού Θεάτρου, σε σύλληψη – σκηνοθεσία Τσέζαρις Γκραουζίνις\nΩς ένα από τα πιο «σημαντικά έργα της εποχής μας σε παγκόσμιο επίπεδο», με μια «παράξενη μοίρα, όπως μάλλον παράξενη ήταν και η ζωή του Καζαντζάκη» χαρακτηρίζει το έργο ο Λιθουανός σκηνοθέτης Τσέζαρις Γκραουζίνις. Ενα έργο που γράφτηκε για να «προκαλέσει τους ανθρώπους να αναλογιστούν την έννοια του θανάτου. Τίποτα περισσότερο, τίποτα λιγότερο. Ετσι πιστεύω ότι αυτό το βιβλίο δεν είναι από εκείνα που τα διαβάζεις, τα χωνεύεις και μετά τα ξεχνάς. Αλλά ένα μικρόβιο, που το κουβαλάς για όλη σου τη ζωή».\nΑν και ο Αλέξης Ζορμπάς δεν παύει να είναι ένα σύμβολο ζωής, έρωτα, ο τύπος του Ελληνα που ταυτίστηκε με τη νεότερη Ελλάδα… «το λέιμπελ Ζορμπάς στις μέρες μας έχει χάσει την αξία του», σύμφωνα με τον σκηνοθέτη. «Τα περισσότερα ελληνικά εστιατόρια που συναντάει κανείς στο εξωτερικό αλλά και σε μεγάλες πόλεις της Ελλάδας ονομάζονται Ζορμπάς και στην ταμπέλα ή τη βιτρίνα τους είναι ζωγραφισμένος ένας άντρας να χορεύει συρτάκι. Οι ταμπέλες αυτές μοιάζουν να συνδέονται με αυτό που έχει καταγραφεί ως εικόνα του Ζορμπά και μάλλον αυτό οφείλεται στην ταινία».\nΠώς έχει μεταφέρει ο ίδιος τον «Ζορμπά» στη σκηνή; «Η παράσταση είναι το ημερολόγιο καταστρώματος (και εντυπώσεων) ενός περιπετειώδους ταξιδιού στο κείμενο του Καζαντζάκη. Οι εμπειρίες μας καθώς βαδίζουμε στον δρόμο που μας υποδεικνύει ο συγγραφέας. Χωρίς καμιά προσπάθεια από μέρους μας να αναπαραστήσουμε το βιβλίο επί σκηνής». Στόχος μου είναι να «μοιραστώ με το κοινό τις εντυπώσεις που δημιούργησε το μυθιστόρημα σε μένα και τους ηθοποιούς μου, καθώς το δουλεύαμε στις πρόβες». Τα σκηνικά – κοστούμια φιλοτέχνησε ο Βίταουτας Ναρμπούτας, η μουσική είναι του Μαρτίνας Μπιαλομπζέσκις. Παίζουν: Π. Ακλίδη, Δ. Ελευθεριάδης, Εύ. Κεχαγιά, Δ. Κουρούμπαλης, Δ. Κούρτη, Μ. Μαυροματάκης, Μ. Παπαδοπούλου, Δ. Πασσάς, Απ. Πελεκάνος.\nΜΙΟΥΖΙΚΑΛ ΚΑΙ ΜΠΑΛΕΤΟ\nΠέρα από τη θρυλική πλέον ταινία του Μιχάλη Κακογιάννη, «Ζorba the Greek» («Αλέξης Ζορμπάς»), ο «Ζορμπάς» έχει γίνει δύο φορές μιούζικαλ στο Μπρόντγουεϊ, με την υπογραφή των Κάντερ και Εμπ στο κείμενο (1968) και του Μιχάλη Κακογιάννη στη σκηνοθεσία (1983). Το περασμένο καλοκαίρι και ο Αντόνιο Μπαντέρας είχε δηλώσει ότι θα ενσαρκώσει τον «Ζορμπά» στο Μπρόντγουεϊ. Επίσης έχει γίνει μπαλέτο που έχει ταξιδέψει σε όλο τον κόσμο σε μουσική Μίκη Θεοδωράκη και χορογραφίες Λόρκα Μασίν.\nΑπό damiza | Also posted in Γκραουζίνις Τσέζαρις | Comments (0)\nΑν υπήρχε ο Ζορμπάς θα ήταν φυλακή ή τρελοκομείο\n30 Οκτωβρίου, 2009 – 6:38 πμ\nΗρθε η ώρα να ξεχάσετε όλα τα στερεότυπα που είχατε για τον Αλέξη Ζορμπά. Ούτε ουζάκι ούτε συρτάκι θα… ρέουν στην παράσταση του Εθνικού Θεάτρου «Ζορμπάς- Η πραγματική ιστορία», που ανεβαίνει αύριο στη Νέα Σκηνή του Κεντρικού Κτιρίου Τσίλερ, με Ζορμπά τον Μανώλη Μαυροματάκη.\nΟ Μανώλης Μαυροματάκης, που παίζει τον Ζορμπά («έναν ρόλο αδύνατο», όπως λέει) και ο Τσεζάρις Γκραουζίνις», που τον σκηνοθετεί σαν ένα «ανέφικτο χαρακτήρα»\nΚυρίως, δεν θα υπάρχει η ελληνική «μεγαλοσύνη» της πληθωρικότητας και του ορμέμφυτου, ο «αυτόχθων» αχαλιναγώγητος χείμαρρος ανδρισμού και ξεροκεφαλιάς που μας έμαθε όχι τόσο το ίδιο το μυθιστόρημα του Καζαντζάκη όσο το φιλμ του Κακογιάννη με τον Αντονι Κουίν.\nΓι’ αυτήν την αποκαθήλωση ευθύνεται η υπογραφή της παράστασης, που είναι λιθουανική. Ο Τσεζάρις Γκραουζίνις, γνωστός μας από την εξαίρετη δουλειά «Δάφνις και Χλόη» στο «Πορεία» και αργότερα από το «Περιμένοντας τον Γκοντό» στο Φεστιβάλ Αθηνών.\nΗταν στις προθέσεις του σκηνοθέτη, που μόνος του επέλεξε το συγκεκριμένο «υλικό» να θρυμματίσει όλα τα στερεότυπά μας; «Δεν θέλω να καταστρέφω ή να προκαλώ», διατείνεται. «Αυτό που θα δείτε είναι το δικό μας ταξίδι με αφορμή τον Ζορμπά. Το ταξίδι των ανθρώπων που είναι στη σκηνή αλλά και το δικό μου. Οι μνήμες μας, οι απόηχοι από το ταξίδι μας στον κόσμο του Καζαντζάκη. Η προβολή του κόσμου του πάνω στον δικό μας. Το ξεκαθαρίζω: η παράσταση δεν είναι μια απόπειρα να κάνουμε την τέλεια θεατρική απόδοση του βιβλίου. Είναι η απόδοση των δικών μας αντιδράσεων διαβάζοντάς τον. Η δική μας ιστορία. Γι’ αυτό την ονομάσαμε «πραγματική ιστορία»».\nΞαναγράφει, δηλαδή, ελεύθερα το βιβλίο; «Γράφω ένα κείμενο για την παράστασή μου που βασίζεται και είναι εμπνευσμένη απ’ το λογοτεχνικό έργο και όχι από την ταινία. Δεν θεωρώ ότι είμαι καλύτερος συγγραφέας από τον Καζαντζάκη. Θεωρώ ότι ο «Ζορμπάς» είναι ένα πολύ σημαντικό βιβλίο, από τα πιο προκλητικά και πνευματικά έργα που έχω διαβάσει ποτέ -γι’ αυτό το επέλεξα, άλλωστε- που δίνει τη δυνατότητα να σκεφτεί κανείς σε βάθος για την ίδια τη ζωή».\nΗ δράση του που τοποθετείται; Υπάρχει «περίγραμμα»; «Και αν συμβαίνει στον ουρανό; Αν συμβαίνει μετά θάνατον ή πριν τη γέννηση; Ισως είναι ένα άσυλο αυτό που θα δείτε, ίσως είναι κι ένας σιδηροδρομικός σταθμός. Ελπίζω ο θεατής να ξεχάσει όλες τις προσδοκίες του. Χρειάζεται κουράγιο να αποδεχτεί κάτι που συγκρούεται με αυτές. Επειδή όλα πια δίνονται στον άνθρωπο με οδηγίες χρήσεως, προσπαθούμε με τον «Ζορμπά» μας να του δώσουμε την ευκαιρία να ανακτήσει τη χαμένη εσωτερική ενόρασή του, να κάνει ένα ταξίδι μέσα στον πυρήνα των πραγμάτων».\nΟ Μανώλης Μαυροματάκης, ο Ζορμπάς του Γκραουζίνις, έχει παίξει σε όλες τις παραστάσεις του στην Ελλάδα. Τι ζητεί ο Γκραουζίνις από τους ηθοποιούς; «Νύξεις μόνο που ενεργοποιούν τη φαντασία», απαντά.\nΤι Ζορμπά ενσαρκώνει; «Θέλω να έρθετε και να δείτε τον Ζορμπά που σας αρέσει. Ο Ζορμπάς δεν είναι ένας χαρακτήρας με ψυχολογία. Δημιουργεί τα συναισθήματα. Είναι μια μηχανή που παράγει συναίσθημα. Γενικά είναι αδύνατο να παίξεις ως ηθοποιός αυτό τον ρόλο. Παίζω, με άλλα λόγια, ένα ρόλο… αδύνατο», παραδέχεται ο Μαυροματάκης.\nΜαζί του συμφωνεί κι ο σκηνοθέτης. «Πιστεύω ότι ο Ζορμπάς δεν είναι αληθινός χαρακτήρας. Είναι μια πνευματική και συναισθηματική προβολή, ένας ανέφικτος χαρακτήρας. Εμοιαζε ανέφικτος και στην εποχή του Καζαντζάκη, σήμερα ακόμα περισσότερο. Θέλω να δώσω με την παράσταση στο κοινό την ευκαιρία να σκεφτεί αν είναι δυνατό να υπάρξει ένας Ζορμπάς σε αυτό τον κόσμο. Είμαι εντελώς πεπεισμένος ότι, αν από θαύμα, υπάρχει κάπου ένα πρόσωπο σαν τον Ζορμπά, βρίσκεται είτε στη φυλακή είτε στο τρελοκομείο».\nInfo: Σκηνικά και κοστούμια είναι του Β. Ναρμπούτας, η μουσική του Μ. Μπιαλομπζέσκις. Παίζουν οι: Πολυξένη Ακλίδη, Δημοσθένης Ελευθεριάδης, Εύα Κεχαγιά, Δημήτρης Κουρούμπαλης, Δέσποινα Κούρτη, Μανώλης Μαυροματάκης, Μάρω Παπαδοπούλου, Δημήτρης Πασσάς και Απόστολος Πελεκάνος.\nΤης ΙΩΑΝΝΑΣ ΚΛΕΦΤΟΓΙΑΝΝΗ, Ελευθεροτυπία, Πέμπτη 29 Οκτωβρίου 2009


Λεάννα Μάρκογλου: «Με τον Πάνο Καλλίδη είμαστε μαζί 16 χρόνια...Δεν έχουμε παντρευτεί» - Neoblogs.gr\nΛεάννα Μάρκογλου: «Με τον Πάνο Καλλίδη είμαστε μαζί 16 χρόνια…Δεν έχουμε παντρευτεί»\nΟ Πάνος Καλλίδης πριν από τέσσερις μέρες ανακοίνωσε την αποχώρησή του από το reality επιβίωσης του ΣΚΑΪ. Ο γνωστός τραγουδιστής μέσα από έναν πολύ συγκινητικό λόγο αποκάλυψε πως θέλει να αποχωρήσει οικειοθελώς από το Survivor 4, καθώς πλέον αισθανόταν πως δεν μπορούσε να προσφέρει κάτι αγωνιστικά στην ομάδα του.\nΣυγκεκριμένα ανέφερε: «Δεν μπορούσα να φέρω νίκες. Με έβλεπαν και οι δικοί μου στην Αθήνα και ντρεπόμουν. Την αποχώρησή μου τη σκεφτόμουν δύο εβδομάδες. Το συζήτησα με την Ελευθερία.\nΜου έλεγε ότι και εκείνη υπήρξε πολύ πιεσμένη, αλλά με την άφιξη του Γιώργου και του Σάκη ένιωσε καλύτερα. Δεν γνώριζα κανέναν. Χωρίς να το ξέρω, ο στιλίστας μου είχε πάρει κάποια ρούχα από τον Σάκη.\nΟ σύντροφος της Μαριαλένας συνεργάζεται με τη γυναίκα μου. Ο Γιώργος δούλευε υποδοχή σε μαγαζιά εστίασης και με είχε υποδεχτεί. Κάναμε παρέα επειδή ήμασταν κοντά ηλικιακά και είχαμε τις ίδιες απόψεις.\nΔεν έπαιρνα εγώ τις αποφάσεις για να μην παίξω. Ο Σάκης είπε στον Αλέξη ότι με πονούσε το γόνατό μου. Όταν μου φώναξε ο Σάκης αναρωτιόμουν εάν γυρίσω πίσω μήπως με κράξουνε.\nΣτην σημερινή εκπομπή του ΑΝΤ1 “Το πρωινό” καλεσμένη ήταν η γυναίκα του Πάνου καλλίδη, Λεάννα Μάρκογλου, η οποία μίλησε γενικά για τον σύζυγό της και για τα τρία παιδιά τους.\nΜίλησε για έναν Πάνο Καλλίδη, ο οποίος είναι πολύ ήρεμος, δεν προκαλεί ένταση γενικά στη ζωή του, ενώ μάλιστα ανέφερε ότι σίγουρα πιστεύει πως έχει μαλώσει τουλάχιστον μία φορά μέσα στο παιχνίδι. Συγκεκριμένα αναφέρθηκε στη λογομαχία που είχε ο Πάνος με τον Αλέξη που πάμε και εμείς ποτέ δεν είδαμε στην τηλεόραση μας.\nΣτη συνέχεια το λόγο πήρε η Φαίη, η οποία όπως αποκάλυψε, η Λεάννα με τον Πάνο δεν είναι παντρεμένοι, παρόλο που έχουν σχέση 16 χρονών και έχουν φέρει μαζί στον κόσμο τρία υπέροχα παιδιά.\nΗ όμορφη σύζυγος του γνωστού τραγουδιστή επιβεβαίωσε τα λεγόμενα της Φαίης, λέγοντας πως όταν έκανε το πρώτο της παιδί, της είχε κακοφανεί αρκετά που ο Πάνος δεν της είχε κάνει πρόταση γάμου, όμως τώρα μετά από 16 χρόνια δεν την ενδιαφέρει καθόλου.\nΤέλος αποκάλυψε πως έχει μιλήσει με τον Πάνο Καλλίδη και πώς τον περιμένει από ώρα σε ώρα να επιστρέψει στην Αθήνα.\nRelated Topics:SurvivorSurvivor 2021Survivor 4Survivor 4 ΔιάσημοιSurvivor 4 μπλε ομάδαSurvivor διασημοιΛεάννα Μάρκογλουοικειοθελής αποχώρησηΠάνος Καλλίδηςσύζυγος


E&Y Ελλάδος: Τι αλλαγές χρειάζονται για να έρθουν επενδύσεις στην Ελλάδα | Economistas.gr\nNewsroom 10/11/2019 00:42 ΕΠΙΧΕΙΡΗΣΕΙΣ\nΤη βεβαιότητά του ότι το οικονομικό και επιχειρηματικό περιβάλλον και κατ’ επέκταση η ελκυστικότητα της χώρας ως προς την προσέλκυση επενδύσεων έχουν βελτιωθεί, εκφράζει μιλώντας στο ΑΠΕ-ΜΠΕ ο διευθύνων σύμβουλος της Ernst & Young Ελλάδος, Παναγιώτης Παπάζογλου. Ωστόσο επισημαίνει ότι «απομένουν πολλά να γίνουν, ώστε να μετουσιωθεί η ελκυστικότητα σε πολλές και ουσιαστικές επενδύσεις».\nΑναφερόμενος στα αποτελέσματα πρόσφατης έρευνας «EY Attractiveness Survey: Ελλάδα», ο κ. Παπάζογλου σημειώνει ότι η επενδυτική κοινότητα εξετάζει ξανά, μετά από χρόνια, πιθανές επενδύσεις στη χώρα μας, ωστόσο, περιμένει να δει αρκετές αλλαγές για να μετατραπεί αυτό το ενδιαφέρον σε συγκεκριμένα έργα. «Σύμφωνα με την έρευνα, αλλά και τη δική μας καθημερινή επαφή με τους επενδυτές, οι αλλαγές που χρειάζονται εντοπίζονται κυρίως στους ακόλουθους τομείς: ελάφρυνση και απλοποίηση της φορολογίας, ενίσχυση της εκπαίδευσης και των δεξιοτήτων του ανθρώπινου δυναμικού, στήριξη της καινοτομίας και των νέων τεχνολογιών, και υποστήριξη των μικρομεσαίων επιχειρήσεων, ιδίως προς την κατεύθυνση της μεγέθυνσής τους» επισημαίνει.\nΕστιάζοντας στα προβλήματα που αφορούν ειδικότερα τις επιχειρήσεις, ο κ. Παπάζογλου αναφέρει στο ΑΠΕ-ΜΠΕ ότι η κύρια παθογένεια της ελληνικής επιχειρηματικότητας είναι η έλλειψη εξωστρέφειας. «Για πολλές δεκαετίες, βασιστήκαμε στην εγχώρια αγορά, την ώρα που μια μικρή χώρα, όπως η Ελλάδα, είναι υποχρεωμένη να στραφεί στη διεθνή αγορά για να αναπτυχθεί. Η εικόνα αυτή, ελάχιστα βελτιώθηκε στα χρόνια της δημοσιονομικής προσαρμογής, σε αντίθεση με τις άλλες χώρες που πέρασαν από μνημόνια» τονίζει.\nΜια δεύτερη αδυναμία, πάντα με σημαντικές και αξιέπαινες εξαιρέσεις, είναι η περιορισμένη έμφαση στην καινοτομία και τις τεχνολογίες αιχμής, προσθέτει ο κ. Παπάζογλου. Όπως χαρακτηριστικά επισημαίνει, σήμερα, το μεγαλύτερο ποσοστό των Άμεσων Ξένων Επενδύσεων (ΑΞΕ) στην Ευρώπη, πραγματοποιούνται στον τομέα της τεχνολογίας, ο οποίος δημιουργεί και τις περισσότερες νέες θέσεις εργασίας, παρουσιάζοντας την ισχυρότερη ανάπτυξη. «Στον τομέα αυτόν, μας ξεπερνούν σήμερα, χώρες της Ανατολικής Ευρώπης, όπως η Πολωνία, η Ρουμανία και οι χώρες της Βαλτικής, πράγμα που δε θα μπορούσαμε να φανταστούμε πριν από δέκα χρόνια. Τέλος, όπως αναδείχθηκε και από σειρά υποθέσεων που είδαν πρόσφατα το φως της δημοσιότητας, πρέπει να κάνουμε σημαντικά βήματα στο ζήτημα της εταιρικής διακυβέρνησης. Χωρίς καλές πρακτικές εταιρικής διακυβέρνησης, καμία επιχείρηση δεν μπορεί να πάει μακριά σήμερα» υπογραμμίζει.\nΕρωτηθείς για τις επενδύσεις που πρέπει να πραγματοποιηθούν στην Ελλάδα προκειμένου η χώρα να επιστρέψει στα προ κρίσης επίπεδα και τους ελκυστικότερους τομείς προς αυτήν την κατεύθυνση, ο κ. Παπάζογλου επισημαίνει ότι, βάσει στοιχείων της Παγκόσμιας Τράπεζας, σε όρους Ακαθάριστου Σχηματισμού Παγίου Κεφαλαίου ως ποσοστό του ΑΕΠ, η Ελλάδα βρίσκεται στο 13,1%, έναντι 18% για την Ιταλία και την Πορτογαλία, 22% για την Ισπανία και 21,1% για το σύνολο της Ε.Ε. «Σημειώστε ότι, για τη χώρα μας, το ποσοστό αυτό το 2007 έφθανε το 27,1%. Από εδώ καταλαβαίνετε την απόσταση που πρέπει να καλύψουμε. Σήμερα, ο τομέας που φαίνεται να συγκεντρώνει το ενδιαφέρον των ξένων επενδυτών είναι ο τουρισμός. Πέρα όμως από την προφανή σημασία του κλάδου, πρέπει να μειώσουμε την εξάρτησή μας - και τους οιονεί κινδύνους που αυτή συνεπάγεται - από έναν μόνο τομέα της οικονομίας, ενισχύοντας περαιτέρω τομείς όπως η ενέργεια, τα logistics και, κυρίως, η τεχνολογία» αναφέρει ο επικεφαλής της EY Ελλάδος.\nΟι οικογενειακές επιχειρήσεις και ο κομβικός τους ρόλος στην οικονομία\nΜιλώντας στο ΑΠΕ-ΜΠΕ ο κ. Παπάζογλου εστιάζει στον κομβικό ρόλο που διαδραματίζουν στην ελληνική οικονομία οι οικογενειακές επιχειρήσεις επισημαίνοντας: «Είναι γεγονός ότι οι οικογενειακές επιχειρήσεις πρωταγωνίστησαν στην ανόρθωση της ελληνικής οικονομίας μετά τον πόλεμο, καθώς και στην ταχεία ανάπτυξή της στα χρόνια που ακολούθησαν».\nΕρωτηθείς αναφορικά με την ύπαρξη καλών και κακών παραδειγμάτων οικογενειακών επιχειρήσεων στη χώρα ο επικεφαλής της EY επισημαίνει: «Δε θα μιλούσα για “καλές” και “κακές” επιχειρήσεις. Θα έλεγα ότι ορισμένες αναπτύχθηκαν εντυπωσιακά, ενώ άλλες δεν άντεξαν, όπως άλλωστε συνέβη και με εισηγμένες, πολυμετοχικές εταιρείες, αλλά και με τις δημόσιες επιχειρήσεις. Στην πρώτη κατηγορία αυτών που ξεχώρισαν, θα βρείτε κυρίως αυτές που στράφηκαν εγκαίρως στις αγορές του εξωτερικού, αυτές που υιοθέτησαν σωστό μοντέλο διοίκησης και εταιρικής και οικογενειακής διακυβέρνησης, αλλά και όσες διαχειρίστηκαν με προσοχή τα ζητήματα του δανεισμού. Σε κάθε περίπτωση, πιστεύω ότι οι οικογενειακές επιχειρήσεις, επειδή ακριβώς έχουν από τη φύση τους σημαντική προσαρμοστικότητα και αντοχή, θα συνεχίσουν να πρωταγωνιστούν και στα χρόνια που έρχονται».\nΜεγαλύτερη πρόκληση για τις επιτυχημένες οικογενειακές επιχειρήσεις, ο κ. Παπάζογλου θεωρεί ότι είναι τα θέματα της εταιρικής και της οικογενειακής διακυβέρνησης, και, ειδικότερα, το ευαίσθητο ζήτημα της διαδοχής. «Είναι ένα ζήτημα που χρειάζεται μια εξαιρετικά δομημένη και συγκροτημένη προσέγγιση, απαλλαγμένη, κατά το δυνατόν, από συναισθηματικές φορτίσεις. Για να εξασφαλιστεί το ομαλό πέρασμα των οικογενειακών επιχειρήσεων από γενιά σε γενιά, πρέπει να υπάρξει μια δομημένη, αξιοκρατική και διαφανής διαδικασία, που θα εξασφαλίζει την κατάλληλη προετοιμασία των διαδόχων, την ενσωμάτωσή τους στην εταιρική κουλτούρα και την αποδοχή τους από το σύνολο της επιχείρησης. Δεν είναι απλή υπόθεση, και ξέρω ότι είναι κάτι που στερεί τον ύπνο από τους περισσότερους επικεφαλής οικογενειακών επιχειρήσεων στην Ελλάδα» αναφέρει και συνεχίζει: «Βλέπω, όμως, ότι τα τελευταία χρόνια αυξάνεται ο αριθμός των επιχειρήσεων που το αντιμετωπίζουν με τρόπο οργανωμένο και αποτελεσματικό».\nΕπίσης, σημειώνει ότι «το ζήτημα της διαδοχής, και της οικογενειακής διακυβέρνησης γενικότερα, είναι ένα από τα θέματα στα οποία θα επικεντρωθεί το πρόγραμμα Family Business που αναλάβαμε πρόσφατα από κοινού με τη Eurobank, για την ενίσχυση των οικογενειακών επιχειρήσεων. Είναι μια πρωτοβουλία στην οποία αποδίδουμε ιδιαίτερη βαρύτητα, αναγνωρίζοντας τον ρόλο που καλούνται να παίξουν οι οικογενειακές επιχειρήσεις τα επόμενα χρόνια».\n«Δουλεύουμε καθημερινά με μεγάλο αριθμό οικογενειακών επιχειρήσεων και ζούμε τις προκλήσεις που αντιμετωπίζουν, από πρώτο χέρι. Νομίζω ότι το κύριο ζητούμενο σήμερα, είναι η μεγέθυνση των οικογενειακών επιχειρήσεων - το λεγόμενο “scale up”. Έχουμε πολλές μικρές και πολύ μικρές επιχειρήσεις στη χώρα μας - στη συντριπτική πλειοψηφία τους, οικογενειακές - οι οποίες δε θα γίνουν ποτέ ανταγωνιστικές εξαιτίας αυτού ακριβώς του λόγου» αναφέρει στο ΑΠΕ-ΜΠΕ ο κ. Παπάζογλου. Επίσης, προσθέτει ότι «θα δυσκολευτούν να επεκταθούν στο εξωτερικό, καθώς δεν έχουν την κρίσιμη μάζα και τη διαπραγματευτική δύναμη, και δεν μπορούν να πετύχουν τις απαραίτητες οικονομίες κλίμακας, ούτε να επενδύσουν στην έρευνα ή το απαραίτητο ανθρώπινο δυναμικό. Χρειαζόμαστε, λοιπόν, συγχωνεύσεις επιχειρήσεων ή, τουλάχιστον, συμπράξεις, πράγμα που προϋποθέτει και μια αλλαγή κουλτούρας. Ένα άλλο ζήτημα που μοιράζονται μαζί μας οι οικογενειακές επιχειρήσεις που μας πλησιάζουν, είναι η ανάγκη να κινηθούν με ταχύτερα βήματα στην κατεύθυνση του ψηφιακού μετασχηματισμού. Πράγματι, πολλές διεθνείς έρευνες δείχνουν ότι οι οικογενειακές επιχειρήσεις παγκοσμίως, υστερούν σε αυτόν τον τομέα, ο οποίος θα είναι καθοριστικός για την επιτυχία ή ακόμα και την επιβίωσή τους τα επόμενα χρόνια».\nΣτελέχη, επιχειρήσεις και «τάσεις φυγής»\nΚληθείς να σχολιάσει τις «τάσεις φυγής» επιχειρήσεων αλλά και στελεχών από τη χώρα τα τελευταία χρόνια ο επικεφαλής της EY ξεκαθαρίζει τα πράγματα μιλώντας στο ΑΠΕ-ΜΠΕ. Συγκεκριμένα, αναφορικά με τις επιχειρήσεις υπογραμμίζει ότι υπάρχουν επιχειρήσεις, που είναι κυρίως μικρές, οι οποίες τα τελευταία χρόνια για να αντιμετωπίσουν το μεγάλο βάρος της φορολογίας και των ασφαλιστικών εισφορών, μετέφεραν τις δραστηριότητές τους σε γειτονικές χώρες. Υπάρχουν ορισμένες, ως επί το πλείστον εισηγμένες εταιρείες, που μετέφεραν την έδρα τους στο εξωτερικό για να εξασφαλίσουν καλύτερη πρόσβαση σε χρηματοδότηση. Τέλος, υπάρχουν και εκείνες που, διατηρώντας την παρουσία τους στην Ελλάδα, ξεκίνησαν δραστηριότητες και στο εξωτερικό για να καλύψουν πιο αποτελεσματικά αγορές στις οποίες απευθύνονται. Όπως αναφέρει: «δεν πρέπει να τις βάζουμε όλες μαζί “στο ίδιο τσουβάλι”. Τις δυο πρώτες τάσεις, πρέπει να προσπαθήσουμε να τις αντιστρέψουμε, και νομίζω ότι μπορούμε να το κάνουμε, αν εστιάσουμε στις προτεραιότητες που ανέφερα και νωρίτερα. Την τρίτη τάση, αντίθετα, πρέπει να την ενισχύσουμε και να την προβάλουμε ως παράδειγμα προς μίμηση».\nΜιλώντας για το «brain drain» το χαρακτηρίζει «μεγάλη πληγή» γιατί στερεί από τη χώρα πολύτιμα μυαλά, σε μια κρίσιμη περίοδο. «Έχουμε σήμερα, το παράδοξο φαινόμενο να συνδυάζουμε υψηλά ποσοστά ανεργίας, με ελλείψεις ανθρώπινου δυναμικού σε κρίσιμους τομείς. Ο τομέας της πληροφορικής είναι το προφανές παράδειγμα, αλλά δεν είναι το μόνο. Η αντιστροφή της τάσης φυγής, το “brain regain”, δε συναρτάται μόνο – ή κυρίως – με το επίπεδο των αμοιβών. Προϋποθέτει, κυρίως, μια μείωση του μη μισθολογικού κόστους, δηλαδή της φορολογίας εισοδήματος και των ασφαλιστικών εισφορών. Η θετική όψη του νομίσματος είναι ότι όταν ξεκινήσει ο επαναπατρισμός, θα συνδυαστεί με μια πολύτιμη μεταφορά τεχνογνωσίας από τα νέα παιδιά που θα επιστρέφουν».\nΣύμφωνα με τον κ. Παπάζογλου, μια σειρά από ελληνικές επιχειρήσεις - μεταξύ των οποίων και η ΕΥ - κατάφεραν στη διάρκεια της κρίσης να δημιουργήσουν νέες θέσεις εργασίας, δίνοντας την ευκαιρία σε νέους επιστήμονες να μείνουν στη χώρα και να ξεκινήσουν μια γερή σταδιοδρομία. «Είναι κάτι για το οποίο αισθανόμαστε ιδιαίτερα περήφανοι» προσθέτει.\nΣτο πλαίσιο αυτό, η EY επιβραβεύει κάθε χρόνο με τον θεσμό του Entrepreneur Of The YearΤΜ (EOY) την ελληνική επιχειρηματικότητα. «Η Ελλάδα και η ελληνική επιχειρηματικότητα, χρειάζονται ένα νέο πειστικό αφήγημα, που θα εμπνεύσει την κοινωνία, και ιδιαίτερα τους νέους. Ένα αφήγημα, που θα επιβεβαιώνει ότι η υγιής επιχειρηματικότητα είναι αυτή στην οποία μπορεί, και πρέπει, να βασιστεί η βιώσιμη ανάπτυξη, για να βρει η χώρα μας τη θέση που της αξίζει. Αυτό δεν μπορεί να γίνει με βάση το μοντέλο της επιχειρηματικότητας των προηγούμενων δεκαετιών. Θα πρέπει να είναι μια επιχειρηματικότητα εξωστρεφής, τολμηρή, απαλλαγμένη από τον εναγκαλισμό του κράτους, με έμφαση στην καινοτομία και την τεχνολογία, με σεβασμό στους κανόνες εταιρικής διακυβέρνησης, και με συναίσθηση του ευρύτερου κοινωνικού της ρόλου. Αυτοί είναι οι επιχειρηματίες που αναζητούμε να βραβεύσουμε και να αναδείξουμε» επισημαίνει ο κ. Παπάζογλου.\nΠαράλληλα, επισημαίνει στο ΑΠΕ-ΜΠΕ ότι τα χαρακτηριστικά των Ελλήνων επιχειρηματιών που ξεχωρίζουν, έχουν διαφοροποιηθεί αρκετά τα τελευταία χρόνια, πράγμα φυσιολογικό αν αναλογιστεί κανείς το τι έχει περάσει η χώρα όλο αυτό το διάστημα. «Προφανώς, το προφίλ του επιχειρηματία την περίοδο της πλασματικής ανάπτυξης κατά τη δεκαετία που προηγήθηκε της κρίσης, ήταν διαφορετικό από αυτό του επιχειρηματία που αγωνιζόταν για την επιβίωση της επιχείρησής του κατά τα τελευταία χρόνια. Οι επιχειρηματίες που βλέπουμε να ξεχωρίζουν σήμερα, είναι πιο εξωστρεφείς, αντιλαμβάνονται καλύτερα τις δραστικές αλλαγές που συντελούνται διεθνώς, και προσανατολίζονται περισσότερο στην καινοτομία και τις νέες τεχνολογίες. Αυτό που τους ενώνει όλους, ωστόσο, είναι το πάθος για τη δουλειά τους, η δημιουργικότητα, το όραμα, και το πείσμα που τους επιτρέπει να μην τα βάζουν κάτω όταν βρίσκονται αντιμέτωποι με τις προκλήσεις που ζήσαμε και ζούμε» σημειώνει.\nΤο Family Business παρουσιάστηκε σε ειδική εκδήλωση με τη συμμετοχή περισσότερων από 70 εκπροσώπων οικογενειακών επιχειρήσεων.\n22/10/2019 20:02 Eurobank και EY στηρίζουν τις οικογενειακές επιχειρήσεις\nΗ έμφαση στη μεγέθυνση και την εξωστρέφεια είναι το κλειδί για τη συνεχιζόμενη ανάπτυξή τους. Σημαντικές οι προκλήσεις που δημιουργεί το ζήτημα της διαδοχής.\n14/11/2019 22:23 ΕΥ: Απαραίτητο ένα νέο αναπτυξιακό μοντέλο για τις οικογενειακές επιχειρήσεις


Εγκύκλιος Παιδεία: ΠΝΕΥΜΑΤΙΚΗ ΑΝΑΠΤΥΞΗ ΣΤΟ ΕΛΕΥΘΕΡΟ ΕΛΛΗΝΙΚΟ ΚΡΑΤΟΣ\nΣτη μετεπαναστατική περίοδο, η Ελλάδα προσπάθησε να αναπτυχθεί και να σταθεί ισάξια δίπλα στα άλλα ευρωπαϊκά κράτη. Η ορμή και το πάθος για την ελευθερία εκτός από τους αγωνιστές χαρακτήριζε και τους ανθρώπους του πνεύματος. Έτσι δημιουργήθηκαν σπουδαία έργα στη λογοτεχνία, την ποίηση, τη ζωγραφική, τη μουσική και τις επιστήμες ενώ οι δημιουργοί της εποχής θα επηρεάσουν καθοριστικά την πνευματική ζωή των νεότερων χρόνων. Στη Λογοτεχνία τα έργα που δημιουργήθηκαν ήταν σημαντικά.\nΔιακρίνουμε 3 Σχολές:\nΗ Επτανησιακή Σχολή, όπου "ιδρυτής" της θεωρείται ο Διονύσιος Σολωμός, ο εθνικός μας ποιητής που γεννήθηκε στη Ζάκυνθο, σπούδασε στην Ιταλία και πέθανε στην Κέρκυρα.\nΤο σπίτι που έζησε και πέθανε ο Δ. Σολωμός στην Κέρκυρα\nΣτα ποιήματά του χρησιμοποιεί τη γλώσσα του λαού. Το σημαντικότερο έργο του ο "Ύμνος εις την Ελευθερία", ποίημα 158 στροφών που οι δύο πρώτοι θα αποτελέσουν τον Εθνικό μας Ύμνο. Σπουδαίο έργο επίσης οι "Ελεύθεροι Πολιορκημένοι" που αναφέρεται στον αγώνα των Μεσολογγιτών κλπ\nΗ Α΄Αθηναϊκή Σχολή (1830 - 1880), όπου "ιδρυτές" της φέρονται τα αδέλφια Αλέξανδρος και Παναγιώτης Σούτσος και ο ξάδελφος τους Αλέξανδρος Ραγκαβής . Γράφουν στην καθαρεύουσα και το καινούριο λογοτεχνικό ρεύμα που εισέρχεται στην Ελλάδα μαζί τους είναι ο ρομαντισμός, όπου θα μείνουν στην ελληνική ποίηση για 50 χρόνια.\nΗ Νέα Αθηναϊκή Σχολή και η γενιά του 1880 όπου ο αντιπροσωπευτικότερος όλων θεωρείται ο μεγάλος Κωστής Παλαμάς. Ο ρομαντισμός πέφτει σε παρακμή και μαζί του η καθαρεύουσα. Το νέο ρεύμα της εποχής είναι ο Παρνασσισμός και η γλώσσα η δημοτική. Σπουδαία έργα του Κωστή Παλαμά, "ο Τάφος", "ο Δωδεκάλογος του Γύφτου"κ.ά\nΜεγάλοι ποιητές της γενιάς του 1880. Στα δεξιά της σύνθεσης απεικονίζεται ο Α. Προβελέγγιος να διαβάζει κάποιο ποίημά του, ενώ από τα αριστερά προς τα δεξιά διακρίνονται οι Γ. Στρατήγης, Γ. Δροσίνης, I. Πολέμης, K. Παλαμάς (στο κέντρο) και Γ. Σουρής\n(Γ. Ροϊλός, Οι ποιητές (π. 1919). Λάδι σε μουσαμά, 130 εκ. x 170 εκ.)\nΗ Λογοτεχνία μετά το 1880, όπου δεσπόζει το ηθογραφικό διήγημα, εκείνο δηλ. που περιγράφει την ελληνική ύπαιθρο και τους απλοϊκούς κατοίκους της. Εισηγητής του ηθογραφικού διηγήματος είναι ο Γεώργιος Βιζυηνός όπου το διήγημα του "Το αμάρτημα της μητρός μου " αποτελεί και το πρώτο καθαυτό νεοελληνικό διήγημα. Πάρα πολλοί οι διηγηματογράφοι της εποχής. Δύο από αυτούς ξεχώρισαν : ο Αλέξανδρος Παπαδιαμάντης με την καθαρεύουσα και τα σπουδαία "Όνειρο στο κύμα", "Ρεμβασμός το Δεκαπενταύγουστο" και "Η Φόνισσα" και ο Ανδρέας Καρκαβίτσας με πιο προσιτή γλώσσα και τα περίφημα διηγήματά του: "Ο Ζητιάνος" και "Τα λόγια της Πλώρης"\nΤο 1888 έχουμε την εμφάνιση του Γιάννη Ψυχάρη που άσκησε αποφασιστική επίδραση όχι μόνο στη λογοτεχνία αλλά και γενικότερα στην πνευματική ζωή της Ελλάδας.\nΗ δημοτική γλώσσα που είχε πια ολοκληρωτικά επικρατήσει στην ποίηση, γενικεύεται και στην πεζογραφία. Δίκαια λοιπόν χαρακτηρίζεται και ως αρχηγός του "δημοτικισμού"\nΚαι ενώ ο Παλαμάς μεσουρανεί και επηρεάζει την ποίηση και την πνευματική ζωή στην Ελλάδα σε μια απομονωμένη περιοχή του ελληνισμού, στην Αλεξάνδρεια δημιουργεί το έργο του ένας ποιητής που έμελλε στα κατοπινά χρόνια να πάρει αυτός την κεντρική θέση στη νεοελληνική ποίηση και να επηρεάσει όλη τη νεώτερη εξέλιξη της έως τις μέρες μας. Ο ποιητής αυτός είναι ο Κωνσταντίνος Καβάφης. Με θεματολογία ελληνορωμαϊκή, βυζαντινή, ελληνιστική, με ειρωνεία και σαρκασμό σε όλα τα έργα του και χρησιμοποιώντας μεικτή γλώσσα γίνεται γνωστός σε όλο τον κόσμο με το ιδιότυπο έργο του.\nΆλλοι σπουδαίοι ποιητές ήταν ο Άγγελος Σικελιανός, ο Κωνσταντίνος Βάρναλης, ο Κωνσταντίνος Ουράνης, ο Κωνσταντίνος Καρυωτάκης\nΣημαντική ανάπτυξη παρουσίασαν στην μετεπαναστατική Ελλάδα και οι επιστήμες με τις τέχνες.\nΣτην Αρχιτεκτονική η τάση που επικρατεί είναι του "κλασικισμού" γι αυτό τα κτίρια λέγονται "νεοκλασικά", από την αρχαία αρχιτεκτονική\nΣτη μουσική διακρίθηκαν ο Μανόλης Καλομοίρης, ο Νικόλαος Σκαλκώτας και ο Νικόλαος Μάντζαρος που μελοποίησε τον Εθνικό μας Ύμνο\nΣτη Λαογραφία ξεχωρίζει ο Νικόλαος Πολίτης και οι αποστομωτικές απαντήσεις που έδωσε σε όσους αμφισβητούσαν την καταγωγή των Ελλήνων και έλεγαν ότι ήταν Σλαβική(Φαλμεράιερ)\nΣτη Ζωγραφική και στη Γλυπτική εμφανίστηκαν αξιόλογοι ζωγράφοι όπως ο Νικόλαος Γύζης, Νικηφόρος Λύτρας και από τους γλύπτες ξεχωρίζει ο Γιαννούλης Χαλεπάς από την Τήνο\nΗ προτομή του Χαλεπά στην αυλή του σπιτιού του στον Πύργο της Τήνου\nΤέλος στη Γλωσσολογία οι δυο πρεσβευτές της που ξεχωρίζουν είναι ο Γεώργιος Χατζιδάκις στην καθαρεύουσα και ο Μανόλης Τριανταφυλλίδης στη δημοτική.\nΚαι οι δυο όμως "συναντήθηκαν " στην ενότητα και στο αδιάσπαστο της ελληνικής γλώσσας στο πέρασμα των αιώνων\nΑναρτήθηκε από Νίκος Νταλακούδης στις Πέμπτη, Απριλίου 15, 2010


Αν υπήρχαμε εδώ – Ringing Pockets\nΑν υπήρχαμε εδώ\nWritten by Τζιμ Ακύλ on October 22nd, 2017 October 22nd, 2017 .\t1 Comment\nΑς υποθέσουμε ότι είμαστε μονάχα δύο εδώ. Εγώ που γράφω και εσύ που διαβάζεις. Τότε το μόνο που μας ενώνει εμάς τους δύο δεν είναι παρά εκείνες οι λέξεις που ακούγονται τώρα, αυτές οι φράσεις που γράφω και διαβάζεις, που εγώ τοποθετώ και εσύ τους δίνεις σημασία.\nΔεν πρόκειται για συζήτηση φυσικά, γιατί στην πραγματικότητα κάθομαι μόνος και γράφω σαν να απευθυνόμουν σε εσένα συγκεκριμένα, που εσύ στην πραγματικότητα είσαι ένα φανταστικό υποκείμενο.\nΘα μπορούσε λοιπόν εύκολα να ισχυριστεί κάποιος ‘τρίτος’, ότι απλώς μιλάω με τον εαυτό μου αυτή τη στιγμή ή εκείνη τη στιγμή που έγραφα αυτές τις φράσεις. Και θα έχει άδικο γιατί δεν μιλάω καν, δεν κουνιέται ούτε το στόμα μου ούτε η γλώσσα μου και το μόνο που αντηχεί στο χώρο που βρίσκομαι είναι η μουσική που με συντροφεύει καθώς δακτυλογραφώ στο λάπτοπ. Και αυτός ήταν ο λόγος για τον οποίο εξαρχής σου ζήτησα να υποθέσουμε ότι είμαστε μόνο δύο εδώ.\nΌταν περιπλέκονται τρίτοι στα θέματα που αφορούν μονάχα δύο τότε η κατάσταση μπερδεύει, φουσκώνει από τις πολλές παραδοχές και τις απόψεις που ακούγονται και ως επακόλουθο έχει να καταλήγει σε αντιπαράθεση και αναστάτωση, την οποία δεν χρειαζόμαστε σε καμία περίπτωση αυτή τη στιγμή εμείς.\nΔεν θέλω να πω πως δεν μου αρέσει να συζητάω και με άλλους ανθρώπους ή ότι δεν μου αρέσει η επικοινωνία με τους υποτιθέμενους φίλους σου ας πούμε, απλώς μου τη σπάει να μπλέκονται χωρίς κανένα δικαίωμα ανάμεσά μας. Γιατί η δική μας επικοινωνία είναι εκείνη που έχει σημασία, εκείνη που αποκτά πραγματικό περιεχόμενο μέσα σε αυτό εδώ το πλαίσιο.\nΔηλαδή εσύ δεν το βλέπεις, δεν αντιλαμβάνεσαι το πόσο επείγον είναι το να με αποδεχτείς. Χωρίς την αποδοχή σου θα είμαι απλώς ένας τρελός που παραμιλάει όπως λένε και οι ΄τρίτοι’. Για να μην σου πω ότι και εσύ χωρίς εμένα δεν γίνεται να υπάρχεις εδώ. Αν δεν πιστέψεις ότι μόνο όταν είμαστε μαζί υπάρχουμε, αν δεν αναγνωρίσεις πως μονάχα μαζί μπορούμε να λειτουργήσουμε, αν δεν αποδεχθείς πως χωριστά είμαστε τίποτα, τότε δεν γίνεται να συνεχίσουμε, λυπάμαι ειλικρινά άλλα δεν γίνεται αλλιώς.\nΚαι να σου πω κάτι, αυτά τα πράγματα στα λέω γιατί εγώ πραγματικά πιστεύω σε εμάς, και είμαι σίγουρος πως ότι και αν προηγήθηκε μπορούμε να το αλλάξουμε μαζί και ειλικρινά πιστεύω ότι μόνο εγώ και εσύ υπάρχουμε εδώ. Πιστεύω σε εσένα , εντάξει αγάπη μου;\n06/11/2017 at 01:11\nω ρ α ί ο ς .


Motornews Test: Renault Mégane 1,5 dCi 110 - motornews.gr\nMotornews Test: Renault Mégane 1,5 dCi 110\nΜε ανανεωμένη εμφάνιση και έναν εξαιρετικό κινητήρα diesel τόσο σε απόδοση όσο και σε οικονομία, το Mégane αποτελεί αναμφισβήτητα μια πολύ καλή και ολοκληρωμένη επιλογή αγοράς\nΗ στρατηγική της Renault να δώσει έμφαση στην εξέλιξη πετρελαιοκινητήρων χαμηλού κυβισμού, έχει ήδη αποδώσει καρπούς, μιας και το συγκεκριμένο μηχανικό σύνολο έχει εκτιμηθεί τόσο από τις Dacia και Nissan (εταιρίες του ίδιου ομίλου), όσο και από τη Mercedes. Στην περίπτωση του ανανεωμένου Mégane, ο energy dCi 110 των 1,5 λίτρων αποτελεί ισχυρό ατού, αφού σε συνδυασμό με το πολύ καλό σε κλιμάκωση χειροκίνητο κιβώτιο 6 σχέσεων, προσφέρει ικανοποιητικές επιδόσεις, χαμηλές εκπομπές CO2 (90 γρ/χλμ που εκτός των άλλων μεταφράζεται σε μηδενικά τέλη κυκλοφορίας) και το σημαντικότερο, πολύ χαμηλή κατανάλωση. Συνυπολογίζοντας τη γνώριμη (από το 2008 που κυκλοφόρησε για πρώτη φορά το Mégane ΙΙΙ) πολύ καλή οδική συμπεριφορά αλλά και την άνεση που προσφέρει το hatchback της Renault, σίγουρα κατατάσσεται ψηλά στη λίστα των επίδοξων αγοραστών.\nΤο επίκαιρο στην όψη Mégane, ακολουθεί τη νέα σχεδιαστική ταυτότητα της εταιρίας, με το επιβλητικό λογότυπο, τις νίκελ λεπτομέρειες και τα LED φώτα ημέρας. Θα λέγαμε οτι σχεδιαστικά, ισορροπεί αρμονικά μεταξύ μοντέρνου και κλασσικού× μια ισορροπία που εκτιμάται από το target group στο οποίο στοχεύει. Το σχήμα του, αν και γνώριμο, καταφέρνει να μην περνά απαρατήρητο. Παρά το ογκώδες αμάξωμα που ζυγίζει 1.215 κιλά, το Γαλλικό μοντέλο υστερεί παραδόξως σε χώρους, κυρίως για τους πίσω επιβάτες. Δε συμβαίνει όμως το ίδιο και στον χώρο αποσκευών, όπου τα 372 λίτρα (+33 λίτρα κρυφός χώρος κάτω από το δάπεδο αποσκευών), είναι υπεραρκετά για ολιγοήμερες εξορμήσεις, ενώ για πιο απαιτητικές καταστάσεις, η αναδίπλωση των πίσω καθισμάτων δημιουργεί έναν ενιαίο χώρο 1.162 λίτρα.\nΟ οδηγός θα εκτιμήσει την πολύ καλή και άνετη θέση οδήγησης και ίσως να μη δώσει ιδιαίτερη έμφαση σε κάποιες μικρές εργονομικές αδυναμίες των χειριστηρίων. Τα υλικά κατασκευής που συναντάμε στο εσωτερικό είναι πολύ καλής ποιότητας, υπενθυμίζοντας στους επιβαίνοντες την έμφαση που έχει δώσει η Renault στον τομέα αυτό, γεγονός που επιβεβαιώνεται και από την απουσία τριγμών και θορύβων. Δυστυχώς, η σχεδίαση του ταμπλό δεν καταφέρνει να κρύψει την ηλικία της, αν και ενσωματώνει αρκετές ηλεκτρονικές ευκολίες (Bluetooth / USB car kit & music player, trip computer κ.α.). Σίγουρα, πολλοί θα περίμεναν μια όμορφη οθόνη αφής και ένα εύχρηστο σύστημα πλοήγησης στον βασικό εξοπλισμό, ωστόσο στην περίπτωση του νέου Mégane, αυτά βρίσκονται στη λίστα των extra.\nΤο μεγάλο ατού του νέου Mégane, είναι αναμφισβήτητα ο εξαιρετικός του κινητήρας (Energy dCi 110), που καταφέρνει να συνδυάζει αρμονικά απόδοση, οικονομία και χαμηλές εκπομπές CO2, αποτελώντας σημείο αναφοράς στην κατηγορία του. Με τη γλώσσα των αριθμών, ο υπερτροφοδοτούμενος πετρελαιοκινητήρας άμεσου ψεκασμού των 1,5 λίτρων, αποδίδει 110 ίππους στις 4.000 στρ/λεπτό και 26,5 Kgm ροπής στις 1.750 στρ/λεπτό. Ταυτόχρονα, οι τεχνολογίες Stop&Start και θερμοδιαχείρισης (σύστημα που μειώνει τον απαιτούμενο χρόνο ώστε ο κινητήρας να φτάσει στην ιδανική θερμοκρασία λειτουργίας) συντελούν τα μέγιστα, τόσο στην εξοικονόμηση καυσίμου (3,5 λίτρα/100χλμ), όσο και στον περιορισμό των εκπομπών CO2 (90 γρ/χλμ). Στην πράξη πρόκειται για ένα εξαιρετικό μηχανικό σύνολο που προσφέρει ικανοποιητικές επιδόσεις (12,1″ για τα 100 km/h από στάση & 190 χλμ./ωρα μέγιστη ταχύτητα) στο σχετικά βαρύ αμάξωμα, τη στιγμή που η κλιμάκωση του 6τάχυτου χειροκίνητου κιβωτίου, έχει ταιριάξει άριστα με τον πολιτισμένο χαρακτήρα του αυτοκινήτου. Χαρακτηριστική είναι η άνεση που επιδεικνύει το νέο Mégane, όπου με σύμμαχο την υψηλή ροπή και φυσικά το κιβώτιο ταχυτήτων, δε δείχνει να δυσανασχετεί στο σταμάτα– ξεκίνα του κυκλοφοριακού χάους της πόλης, ενώ μπορεί να ταξιδεύει ακούραστα στο εθνικό δίκτυο με 120 χλμ/ώρα με μόλις 2.100 στρ/λεπτό και ελάχιστη κατανάλωση.\nΟ τομέας που παραδοσιακά η Renault τα καταφέρνει πολύ καλά, είναι αυτός της οδικής συμπεριφοράς. Το ίδιο συμβαίνει και στην περίπτωση του Mégane dCi 110. Έχοντας ως γνώμονα την ασφάλεια και την άνεση, η Renault χρησιμοποίησε τριγωνικά ψαλίδια σε γόνατα MacPherson στον εμπρόσθιο άξονα, ενώ για πίσω επέλεξε ημιάκαμπτο άξονα. Η ρύθμιση των αναρτήσεων σε συνδυασμό με τα συστήματα ελέγχου ευστάθειας (ESC) & αντισπιναρίσματος (ASR) που βρίσκονται στον βασικό εξοπλισμό, εξασφαλίζουν μια πολύ καλή και ευχάριστη οδική συμπεριφορά, που ισορροπεί μεταξύ ουδετερότητας και υποστροφής. Παράλληλα, οι κακοτεχνίες των δρόμων δεν αποτελούν εμπόδιο στη διατήρηση της άνεσης των επιβατών, καθώς αποσβένονται εξαιρετικά. Η αίσθηση του τιμονιού με την ηλεκτρική μεταβαλλόμενη υποβοήθηση είναι ικανοποιητική, ενώ και η πληροφόρησή του κυμαίνεται σε αντίστοιχα επίπεδα. Αν μη τι άλλο, δεν εμφανίζει αυτή την ενοχλητική- αποστειρωμένη αίσθηση που έχουμε συναντήσει σε άλλα μοντέλα του ανταγωνισμού. Η ποιότητα κύλισης είναι πολύ καλή και μάλιστα βελτιωμένη σε σχέση με τον προκάτοχό του, ωστόσο δε φτάνει τα γερμανικά πρότυπα. Σε ταχύτητες που δεν ξεπερνούν τα 130 χλμ/ώρα, η απουσία αεροδυναμικών θορύβων και η σταθερότητα που επιδεικνύει το νέο Mégane, δίνουν μια εξαιρετική αίσθηση ασφάλειας και εμπιστοσύνης στον οδηγό. Παρ’ όλα αυτά, αν για τον οποιοδήποτε λόγο τα χιλιόμετρα αυξηθούν, τα πράγματα αλλάζουν και εμμέσως καθίσταται σαφές ότι ο sport χαρακτήρας… απουσιάζει. Άλλωστε η ίδια η Renault προσφέρει σε αυτούς που θέλουν το κάτι παραπάνω, την έκδοση GT-line με sport ανάρτηση και τροχούς 17” (205/50 έναντι των 205/55/R16 της έκδοσης Progressive της δοκιμής μας). Τέλος, τα φρένα με τους αεριζόμενους δίσκους 280 mm εμπρός, τους συμπαγείς 260 mm πίσω και το ABS με υποβοήθηση στο απότομο φρενάρισμα (AFU), αποδείχτηκαν δυνατά και ακούραστα, χωρίς να προβληματίσουν σε οποιαδήποτε φάση της δοκιμής.\nΣυνολικά, πρόκειται για μια πρόταση από τη Renault, άριστα ευθυγραμμισμένη με τις απαιτήσεις της εποχής. Mε εξαιρετικό και απίστευτα οικονομικό κινητήρα, μηδενικά τέλη κυκλοφορίας και πολύ καλή και άνετη οδική συμπεριφορά, το ανανεωμένο Mégane dCi 110 δηλώνει παρόν και μπορεί πλέον να κοιτά κατάματα τον ανταγωνισμό.\nΜήκος 4,302 μέτρα\nΠλάτος 1,808 μέτρα\nΎψος 1,471 μέτρα\nΜεταξόνιο 2,641 μέτρα\nΒάρος 1.215 κιλά\nΧώρος αποσκευών 372 λίτρα\nΕπιτάχυνση 0-100 χλμ/ώρα 12,1″\nΑπό 19.250€ (με απόσυρση)


Προ των πυλών η πώληση του Καστέλο Μπιμπέλι — Start Media Corfu TV | Ράδιο Κέρκυρα 100.1\nΑρχική Ειδήσεις / Νέα από Κέρκυρα Προ των πυλών η πώληση του Καστέλο Μπιμπέλι\nΠρο των πυλών η πώληση του Καστέλο Μπιμπέλι\nΔημοσίευμα της ηλεκρονικής εφημερίδας “ΚΑΘΗΜΕΡΙΝΗ” πριν ένα μήνα είχε ρεπορτάζ για την πώληση του Καστέλο Μπιμπέλι στον επιχειρηματία Σάμι Φάις. Φαίνεται ότι η πώληση του ακινήτου είναι προ των πυλών .\nΚατά ένα μήνα θα καθυστερήσει η υποβολή προσφορών στον διαγωνισμό πώλησης της Ελληνικής Εταιρείας Συντήρησης Σιδηροδρομικού Τροχαίου Υλικού (ΕΕΣΣΤΥ/ Rosco).\nΠαράλληλα, φαίνεται ότι κλείνει η πώληση του Καστέλο Μπιμπέλι στην Κέρκυρα. Αγοραστής είναι εταιρεία συμφερόντων του επιχειρηματία Σάμι Φάις.\nΣε ό,τι αφορά την αποκρατικοποίηση της EΕΣΣΤΥ, φαίνεται να μειώνεται το επίπεδο ανταγωνισμού. Η τσεχική Skoda Transportation φέρεται να έχει αποσυρθεί. Ετσι, η πώληση του 100% των μετοχών της ΕΕΣΣΤΥ δείχνει ότι αποτελεί υπόθεση ενός παίκτη, της ιταλικής Ferrovie dello Stato Italiane.\nΩστόσο, σε αντίθεση με τον αρχικό σχεδιασμό, οι Ιταλοί αποφάσισαν να διεκδικήσει την ΕΕΣΣΤΥ η θυγατρική εταιρεία της Ferovie στην Ελλάδα, ΤΡΑΙΝΟΣΕ. Την κίνηση αυτή είχε προαναγγείλει άλλωστε σαν ενδεχόμενο ο διευθύνων σύμβουλος της επιχείρησης Φίλιππος Τσαλίδης.\nΗ μεταβολή αυτή εκτιμάται ότι ήταν και ο παράγοντας που οδήγησε στη νέα μετάθεση της ημερομηνίας διεξαγωγής του σχετικού διαγωνισμού.\nΗ νέα ημερομηνία που αποφασίσθηκε είναι στο τέλος ή στις αρχές του επόμενου μήνα. Σύμφωνα με πληροφορίες, η νέα καθυστέρηση προκλήθηκε εξαιτίας της αναγκαιότητας αλλαγής των εγγυητικών επιστολών.\nΑπό την άλλη πλευρά, και οι Ιταλοί επενδυτές βλέποντας το μειωμένο ενδιαφέρον, είχαν κάθε λόγο να ζητήσουν τη μετάθεση της ημερομηνίας υποβολής των προσφορών, προκειμένου να λάβουν γνώση και για τις οικονομικές καταστάσεις του 2017. Παρά όμως τις επανειλημμένες καθυστερήσεις στην αποκρατικοποίηση της ΕΕΣΣΤΥ, αυτή αναμένεται να εξελιχθεί ομαλά. Η ΤΡΑΙΝΟΣΕ έχει κάθε λόγο να διαθέτει τη δική της βάση συντήρησης και εκσυγχρονισμού του τροχαίου υλικού.\nΤο Καστέλο Μπιμπέλι\nΣε ό,τι αφορά το Καστέλο Μπιμπέλι, το ακίνητο θα περιέλθει στον επιχειρηματία Σάμι Φάις, για ποσό που δεν έχει ανακοινωθεί. Ο επιχειρηματίας ήταν ο μοναδικός ενδιαφερόμενος του ακινήτου, το οποίο βρίσκεται στην καρδιά της Νήσου των Φαιάκων.\nΣυγκεκριμένα, βρίσκεται σε απόσταση 14 χλμ. από την πόλη της Κέρκυρας και 16 χλμ. περίπου από τον διεθνή αερολιμένα Κερκύρας «Ιωάννης Καποδίστριας». Το ακίνητο που εκτείνεται σε έκταση 77 στρεμμάτων, περιλαμβάνει διατηρητέα ακίνητα συνολικής έκτασης περίπου 2.500 τ.μ. και προορίζεται για τη δημιουργία Boutique Hotel.


ΕΝΟΙΚΙΑΖΌΜΕΝΑ ΔΩΜΆΤΙΑ ΚΑΛΛΊΣΤΗ ΝΆΟΥΣΑ - Νάουσα, Ελλάδα\nΤο Kallisti Rooms & είναι ένα κομψό ξενοδοχείο που προσφέρει θέα σε Πούντα Beach Club, Πάρκο Πάρου και Παραλία Κολυμπήθρες και διαθέτει βιβλιοθήκη, εξωτερική πισίνα και εξέδρα στον ήλιο.\nΜε θέα Οροσειρά Andes, το ξενοδοχείο βρίσκεται κοντά σε λιμάνι και κήπους και απέχει 12 χλμ από Νάξος. Κάστρο και μουσεία βρίσκονται κοντά στο ξενοδοχείο.\nΤο κατάλυμα προσφέρει 16 δωμάτια εξοπλισμένα με τηλέφωνο, ιδιωτικό μπαλκόνι, ανεξάρτητη ρύθμιση κλιματισμού, δωρεάν Wi-Fi και τηλεόραση με δορυφορικά κανάλια. Όλα τα μπάνια διαθέτουν δωρεάν προϊόντα περιποίησης, σεσουάρ και ντους.\nΣτην παραλία έχει πετσέτες, ομπρέλες και καρέκλες παραλίας.\nΕνοικιαζόμενα Δωμάτια Καλλίστη, Ελλάδα\nLuz Bay Hotel Λάγος


HOTEL CASE VACANZE LERICI - SAN TERENZO ΞΕΝΟΔΟΧΕΊΟ, SAN TERENZO\nVia Giuseppe Garibaldi, San Terenzo, Ιταλία\nΤο Case Vacanze Lerici - San Terenzo Ξενοδοχείο προσφέρει οικονομικό κατάλυμα στην πόλη San Terenzo.\nΗ κατάλληλη τοποθεσία βοηθάει στη γρήγορη πρόσβαση σε Castello di San Giorgio, που βρίσκεται 7 χλμ μακριά. Το κατάλυμα απέχει 2 χλμ από το κέντρο της πόλης.\nΤο Case Vacanze Lerici - San Terenzo Ξενοδοχείο διαθέτει φούρνο μικροκυμάτων και κουζίνα σε όλα τα δωμάτια.\nΠαρέχεται γρήγορη πρόσβαση στο αεροδρόμιο Galileo Galilei που είναι σε απόσταση μόλις 65 χλμ.\nCase Vacanze Lerici - San Terenzo, Ιταλία


Step by Step Cocktails: Mai Tai - The Likker\nStep by Step Cocktails: Mai Tai\nΔεν υπάρχει κανένα κοκτέιλ πιο παρερμηνευμένο από το Mai Tai. Το iconic cocktail της ΤΙΚΙ κουλτούρας απαιτεί σεβασμό, έστω και αν υπήρξε το επίσημο κοκτέιλ της προεδρίας του Richard Nixon! Ακόμη και κατά τη διάρκεια εκείνων των δεκαετιών, η συνταγή του είχε μετατραπεί σε ένα χάος σιροπιών και χυμών. Φαινομενικά, ένα κοκτέιλ ανοιχτό σε οποιοδήποτε «πείραγμα» της στιγμής ή προτίμησης του κάθε μπάρμαν.\nA Rum cocktail\nΤο Mai Tai ξεκίνησε ως ένα κοκτέιλ με βάση το ρούμι, τόσο δημοφιλές, που υποτίθεται ότι εξαντλούσε τις παγκόσμιες προμήθειες ρουμιού τη δεκαετία του ‘40 και του ’50. Το 1944, όταν το κοκτέιλ δημιουργήθηκε από τον Victor J. Bergeron – γνωστότερο ως Trader Vic – σίγουρα δεν ήταν απλά μια βόμβα ζάχαρης. Ήταν ένα απλό ποτό που δημιουργήθηκε για να αναδείξει το πικάντικο χαρακτήρα από ένα 17χρονο Τζαμαϊκανό ρούμι ονόματι J. Wray & Nephew. Ο Bergeron τόνισε το σώμα του ρουμιού με ένα άγγιγμα lime, Orgeat, Orange curaçao και μερικές σταγόνες από απλό σιρόπι ζάχαρης demerara.\nΣύμφωνα με το μύθο, μετά το χτύπημα του με πάγο και την παρουσίαση του κοκτέιλ σε μερικούς από τους επισκέπτες από τη Ταϊτή, κατέληξαν τόσο πολύ ενθουσιασμένοι από τη δοκιμή, που ένας από αυτούς αναφώνησε, “Maita’i roa a’e”, που μεταφράζεται σε “Εξωπραγματικό! Το καλύτερο!”. Ετσι λοιπόν, ο Bergeron βάπτισε το νέο του κοκτέιλ “Mai Tai”.\nΩστόσο, όπως και με τις περισσότερες ιστορίες προέλευσης κοκτέιλ, υπάρχει διαφωνία σχετικά με το αν ο Bergeron είναι ο δημιουργός. Ο Donn “Don the Beachcomber” υποστηρίζει ότι η συνταγή του Trader Vic ήταν στην πραγματικότητα εμπνευσμένη από ένα δικό του Punch, το Q.B. Cooler, που επινοήθηκε το 1933. Σύμφωνα με τον Donn, ο Bergeron ήταν θαμώνας στο εστιατόριο του Beachcomber, την εποχή που το “Trader Vic” ήταν απλώς το ψευδώνυμό του και όχι το εστιατόριό του. Ο Bergeron λάτρεψε τη γεύση του Punch, γι’ αυτό και το χρησιμοποίησε για να φτιάξει το Mai Tai.\nΟ Bergeron αρνείται αυτόν τον ισχυρισμό στο βιβλίο του “Trader Vic’s Bartenders Guide” γράφοντας: “Όποιος πιστεύει ότι δεν δημιούργησα αυτό το ποτό είναι ένας σιχαμένος ψεύτης(!!)”. Για την ιστορία, το “Q.B. Cooler” περιέχει Ρούμι, lime, Orgeat, σιρόπι τζίντζερ, μίγμα μελιού, σόδα και χυμό πορτοκαλιού.\nΜετά την μεγάλη αγάπη των Αμερικανών στην πολυνησιακή κουλτούρα τροφοδοτήθηκε η εξάπλωση της, καθώς και ο πολλαπλασιασμός της αλυσίδας εστιατορίων Trader Vic’s του Bergeron. Ξεκίνησε από το Σιάτλ και έφτασε μέχρι και την Αβάνα της Κούβας παρακαλώ. Λίγα χρόνια μετά την επινόηση του κοκτέιλ, το 17χρονο ρούμι που χρησιμοποιούσε ο Bergeron στη συνταγή του άρχισε να τελειώνει, γι’ αυτό ξεκίνησε να χρησιμοποιεί ένα 15χρονο Wray & Nephew. Αλλά από τη στιγμή που οι προμήθειές του άρχισαν να μειώνονται στα μέσα της δεκαετίας του 1950, ο Bergeron δημιούργησε ένα μείγμα Τζαμαϊκανού ρουμιού και Παλαιωμένου ρουμιού από τη Μαρτινίκα, που βασίζεται σε μελάσα, για να μιμηθεί τον Wray & Nephew και να εξασφαλίσει τη μακροζωία της συνταγής του.\nTo Mai Tai έγινε το σύμβολο του τροπικού παραδείσου της Χαβάης.\nΤο κοκτέιλ έχει επίσης εξέχοντα ρόλο στην ταινία του 1961 του Elvis Presley, Blue Hawaii. Στις αρχές της δεκαετίας του ’70, το κοκτέιλ βρήκε έναν απίστευτο οπαδό, τον τότε Πρόεδρο των ΗΠΑ Ρίτσαρντ Νίξον, ο οποίος επισκέφθηκε το Trader Vic’s στο Statler-Hilton, που βρισκόταν λίγα τετράγωνα από τον Λευκό Οίκο. Εκεί γιόρτασε την Ημέρα του Αγίου Βαλεντίνου με τη σύζυγό του Pat Nixon το 1973, με ένα Mai Tai στο χέρι.\nΤο Mai Tai προσαρμόστηκε ανώμαλα στις δύσκολες μέρες των κοκτέιλ του 1980, όταν οι έτοιμοι χυμοί και τα σιρόπια πήραν τη θέση των φρέσκων συστατικών. Οι κονσέρβες ανανά και οι χυμοί πορτοκαλιού αναμειγνύονται με δύο ρούμια, τα οποία γενικά χαρακτηρίζονται ως “σκούρο ρούμι” και “λευκό ρούμι” στα μενού των μπαρ και των εστιατορίων. Οι γεύση του αρχικού Wray & Nephew ξεχάστηκε πολύ. Και όπως και με το Daiquiri και τη Μαργαρίτα, υπήρχαν ακόμη και έτοιμα μίγματα Mai Tai.\nΤώρα, χάρη στην αναζωογόνηση των κοκτέιλ, η αρχική συνταγή Mai Tai απολαμβάνει την «επιστροφή» της. Οι bartenders και όσοι αγαπούν το ρούμι, ανέλαβαν το “ιερό καθήκον” να ξαναγεννήσουν την αρχική συνταγή του Trader Vic.\nΈτσι λοιπόν κι εμείς, ανεβήκαμε στη ταράτσα του Couleur Locale και παρέα με τον Παναγιώτη φτιάξαμε το «δικό τους» Mai Tai. Πολύ κοντά στο original (χωρίς Wray & Nephew 17yo, αλλά αυτά έχει η ζωή).\n50 ml El Dorado 12 ετών Ρούμι από τη Guyana\n15 ml Myers’s Rum από Jamaica\n25 ml Giffard Orgeat syrup\n15 ml Grand Marnier’s Cordon Jaune Triple Sec\n40 ml φρεσκοστυμμένο χυμό lime\nΠροσθέσαμε όλα τα υλικά στο shaker, και σουρώσαμε σε είναι Double Old Fashioned. Γεμίσαμε με τριμμένο πάγο και γαρνίραμε με lime και μια κορυφή δυόσμου.\nΤο 2007 το Bar στο Merchant Hotel στο Μπέλφαστ της Βόρειας Ιρλανδίας, μπήκε στο Βιβλίο των Παγκοσμίων Ρεκόρ Guinness, για την πώληση του πιο ακριβού κοκτέιλ: $1.475 – Trader Vic’s Mai Tai, με το πρωτότυπο ρούμι Wray & Nephew 17 ετών. Ξεπούλησε σε λιγότερο από ένα χρόνο όλο το απόθεμα που είχε αγοράσει.\nΟ φρέσκος χυμός lime είναι βασικό! Όταν πιέζετε το lime, μην το πιέζετε πάρα πολύ – εξάγετε το χυμό, όχι τον πικρό πυρήνα.\nΤο Mai Tai δεν περιέχει χυμό ανανά ή χυμό πορτοκαλιού ή οποιοσδήποτε άλλο χυμό πέρα από lime.\nLocation: COULEUR LOCALE\nPerforming: Παναγιώτης Ράντος\nPhoto credits: Λίνα Πρόβη\nTrader Vic’s Bartender’s Guide, Revised by Trader Vic, 1972\nSmuggler’s Cove: Exotic Cocktails, Rum, and the Cult of Tiki Hardcover by Martin Cate & Rebecca Cate\nbartenderscocktailcocktailsmai taiStep by Step Cocktails


Εκτός δεκάδας ο Ντράγκιτς με τους 35 πόντους (το Top10)\nΕκτός δεκάδας ο Ντράγκιτς με τους 35 πόντους (το Top10) από Πολίτης Sports article http://politis.com.cy/article/ektos-dekadas-o-ntragkits-me-tous-35-pontous-to-top10 O MVP της Σλοβενίας και του Ευρωμπάσκετ δεν κατάφερε να μπει στη λίστα με τους 10 παίκτες που σημείωσαν τους περισσότερους πόντους σε ένα αγώνα 18.09.2017 15:10\nO MVP της Σλοβενίας και του Ευρωμπάσκετ δεν κατάφερε να μπει στη λίστα με τους 10 παίκτες που σημείωσαν τους περισσότερους πόντους σε ένα αγώνα\nΟ Γκόραν Ντράγκιτς ήταν εκπληκτικός στον τελικό του Ευρωμπάσκετ και με 35 πόντους οδήγησε τη Σλοβενία στη νίκη απέναντι στη Σερβία και στο χρυσό μετάλλιο.\nΟ γκαρντ των Μαϊάμι Χιτ παρακολούθησε το τέλος του αγώνα από τον πάγκο κι αυτό ίσως να του στοίχισε καθώς δεν κατάφερε να αυξήσει τους πόντους και να μπει στο Top10 των παικτών με τους περισσότερους πόντους σε ένα αγώνα Ευρωμπάσκετ.\nΟ Ντράγκιτς σταμάτησε στους 35 πόντους ενώ ο 10ος της σχετικής λίστας, που είναι ο χθεσινός αντίπαλος προπονητής, Σάσα Τζόρτζεβιτς, έχει 41 πόντους.\nΔείτε τη λίστα, όπου ξεχωρίζει το όνομα του Νίκου Γκάλη στη 2η θέση.\n* Πίνακας από το gazzetta.gr


Αναμένονται ειδικά περιοριστικά μέτρα για την μετακίνηση προς Λευκάδα μέσω της Γέφυρας - aromalefkadas - Ενημερωτική ιστοσελίδα της Λευκάδας\nHome›ΑΥΤΟΔΙΟΙΚΗΣΗ›Αναμένονται ειδικά περιοριστικά μέτρα για την μετακίνηση προς Λευκάδα μέσω της Γέφυρας\nTags:γέφυρα Λευκάδαςπεριοριστικά μέτραπλωτή γέφυρα\nΓράμμα από τη Wuhan της Κίνας στη Λευκάδα - Αξίζει να το διαβάσετε\n22 Μαρτίου 2020 at 14:03 — Απάντηση\nΕίσαστε από αυτούς που λέμε ” ΑΧΡΗΣΤΟΙ”. Πράγματα που έπρεπε να είχαν γίνει από την προηγούμενη εβδομάδα ακόμα μέχρι και σήμερα το συζητάμε. Πρέπει οπωσδήποτε να έρθει ο ιός στο νησί μας να θρηνήσουμε ίσως και νεκρούς; Τι πιο απλό από ένα έλεγχο στη γέφυρα του νησιού μας και επίταξη ενός χώρου για υποχρεωτική καραντίνα 14 ημερών σε αυτόν που θέλει να έρθει εδώ. Μπορούσαμε να το πράξουμε αλλά όχι και ερωτώ ΓΙΑΤΙ; Δεν υπάρχει νομαρχιακή αυτοδιοίκηση; Για ποιό λόγο σας εκλέγουμε αν όχι για τα αυτονόητα;\n22 Μαρτίου 2020 at 09:55 — Απάντηση\nΑντί “αναμένονται” θα έπρεπε “ελήφθησαν χθες”.


Η ΒΙΩΣΙΜΗ ΑΝΑΠΤΥΞΗ ΕΙΝΑΙ ΠΟΛΙΤΙΣΜΟΣ: Ημερίδα για το Εθνικό Σύστημα Χωρικού Σχεδιασμού από την σκοπιά της επιχειρηματικότητας\nΈνα κρίσιμο ζήτημα που αντιμετωπίζουν οι νέες επενδύσεις στη χώρα μας είναι η έλλειψη ασφάλειας δικαίου στη ρύθμιση του χώρου, των χρήσεων γης και των όρων δόμησης. Τα προβλήματα αυτά συνήθως εμφανίζονται κατά τη φάση έκδοσης της οικοδομικής άδειας και της άδειας λειτουργίας και, συχνότατα, οφείλονται σε ασαφείς ή αντικρουόμενες χωροταξικές ή/και πολεοδομικές ρυθμίσεις. Το αποτέλεσμα; Πολλές επενδύσεις ματαιώνονται ή αναστέλλονται ή, στην καλύτερη περίπτωση, καθυστερούν αδικαιολόγητα, με σοβαρό κόστος.\nΜπορείτε να εγγραφείτε στην εκδήλωση είτε online πατώντας εδώ, είτε συμπληρώνοντας την αίτηση παρακολούθησης πατώντας εδώ.\nΟμιλία Υπουργού ΠΕΚΑ, Γιάννη Μανιάτη στην ημερίδα


La Sariette, Κάννες - Κριτικές εστιατορίων - TripAdvisor\nLa Sariette, Κάννες\nΕυρώπη›Γαλλία›Προβηγκία›Γαλλική Ριβιέρα - Κυανή Ακτή›Κάννες›Εστιατόρια σε Κάννες›La Sariette\n1 κριτική Νο 536 από 645 στην κατηγορία Εστιατόρια για: Κάννες Γαλλική, Ντελικατέσεν\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 60 Avenue Docteur Raymond Picaud, Κάννες, Γαλλία +33 4 93 48 80 21\n1 κριτική από την κοινότητα του TripAdvisor Η σημερινή προσφορά εστιατορίου restaurant nounEως και 50% έκπτωση Δείτε όλες τις προσφορές Οι ταξιδιώτες επαινούν…\n(1) La Sariette: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… La Sariette: Οι ταξιδιώτες που ενδιαφέρθηκαν γι' αυτό το μέρος είδαν επίσης\nLa Sariette: Έχετε πάει; Μοιραστείτε τις εμπειρίες σας! Γράψτε μια κριτική\n60 Avenue Docteur Raymond Picaud, Κάννες, Γαλλία Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (La Sariette) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: La Sariette Κοντινά αξιοθέατα με τη μεγαλύτερη βαθμολογία 197 Κριτικές Eglise Notre Dame d'Esperance\n203 Κριτικές Musee de la Castre\n16 Κριτικές Cimetière du Grand Jas\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 61 Κριτικές Chateau De La Tour, le\n11 Κριτικές Le Garden View\n18 Κριτικές Restaurant de l'Etoile


Πολλαπλώς εκτεθειµένοι | Έθνος\nMerkel & Tsipras/(AP Photo/Geert Vanden Wijngaert)\nΑΠΟΨΕΙΣ 24.12.2018 15:45\nΜάλιστα. Ερχεται η Μέρκελ στην Αθήνα και διάφοροι της αντιπολίτευσης σπεύδουν να µιλήσουν για επιβεβαίωση της καταγγελίας Μητσοτάκη στη Βουλή πως ο Τσίπρας αντήλλαξε το «Μακεδονικό» µε τη διάσωση των συντάξεων\nΗ διαπίστωση κρύβει κινδύνους κυρίως για τη Νέα ∆ηµοκρατία, καθώς εµφανίζονται στελέχη της όχι απλώς να «κεντούν» πάνω στο γνωστό µοτίβο, αλλά συγχρόνως να υποστηρίζουν ότι η «συναλλαγή» του πρωθυπουργού έγινε µε τη Γερµανίδα καγκελάριο.\n∆εν ξέρω πώς ακούγονται όλα αυτά στην ηγεσία της Ν∆, που τουλάχιστον «κρατήθηκε» και δεν µίλησε µε ονόµατα όταν επανειληµµένως προκλήθηκε από το Μαξίµου να κατονοµάσει τους ηγέτες που συµµετείχαν στη «συναλλαγή». Οµως τώρα που βουλευτές της πάνε το πράγµα παραπέρα και ισχυρίζονται ότι η Μέρκελ έρχεται για να διαπιστώσει την πρόοδο της «συναλλαγής», η Πειραιώς εµφανίζεται πολλαπλώς εκτεθειµένη.\nΑς φανταστούµε τι θα γινόταν εάν στελέχη της κυβέρνησης έτσι αυθαίρετα, παραµονές Χριστουγέννων, σχολίαζαν δηµοσίως πως η Ανγκελα Μέρκελ θα επισκεφθεί την Αθήνα αρχές του χρόνου για να βάλει «πάγο» στον Κυριάκο Μητσοτάκη επειδή το κόµµα του αρνείται να ψηφίσει τη Συµφωνία των Πρεσπών!\nΉ εάν το προχωρούσαν και άλλο, υποστηρίζοντας ότι θα συναντηθεί µε τον αρχηγό της αξιωµατικής αντιπολίτευσης για να αποδοκιµάσει τις θεωρίες του περί ανταλλαγµάτων!\nΗ κατάσταση δεν είναι απλή και χρήζει προσοχής για ένα τόσο ευαίσθητο εθνικό θέµα. Η Ρωσία καταγγέλλει ευθέως τις ΗΠΑ, γιατί, όπως υποστηρίζει, αναµειγνύονται στα εσωτερικά της ΠΓ∆Μ, σε ό,τι αφορά την επίλυση του ονοµατολογικού. Και να τώρα που στελέχη της Ν∆ δίνουν πάτηµα ξανά στη σεναριολογία µε αφορµή την επίσκεψη Μέρκελ.\nΚανείς δεν ισχυρίστηκε ότι ΗΠΑ και Γερµανία στέκονται αδιάφορα απέναντι στη Συµφωνία των Πρεσπών. ∆εν το έχουν κρύψει, άλλωστε, ότι επιθυµούν διακαώς την κύρωσή της. Ασφαλώς οι προθέσεις της Μέρκελ θα αποτυπωθούν εν µέρει όταν θα έχει ολοκληρώσει τη διήµερη επίσκεψή της στην Αθήνα. Ας ελπίσουµε ότι έως τότε δεν θα έχει γραφτεί ότι έρχεται για να επηρεάσει βουλευτές να ψηφίσουν τη συµφωνία.\nΣτην πολιτική, όπως και στη ζωή, ό,τι λες, ό,τι κάνεις και πρώτιστα ό,τι επιλέγεις, το βρίσκεις µπροστά σου. Τα είχε πει και ο Χαρίλαος Φλωράκης µε τον δικό του, ιδιαίτερο τρόπο...